FASHION Μακρίνα Πεζικίδη 26 Αυγούστου 2018\nΠως να αποκτήσεις το ιδανικό ανδρικό στυλ για εσένα!\nΚάθε άνδρας πρέπει να γνωρίζει τρόπους για να απογειώσει το προσωπικό του ανδρικό στυλ και να γίνει πιο γοητευτικός και κομψός. Θα σου δείξω κάποιες απλές στιλιστικές συμβουλές, που θα σε βοηθήσουν να επιλέγεις τα σωστά ρούχα και παπούτσια για εσένα.\nΌταν οι επιλογές είναι άπειρες, χρειάζεσαι έναν μπούσουλα για να ξέρεις τι να επιλέξεις για εσένα, ώστε να αναδείξεις καλύτερα τα δυνατά σου σημεία. Πάμε να δούμε πως πρέπει να επιλέγεις τα ρούχα-παπούτσια που φοράς για μοναδικό προσωπικό στυλ.\n1) Πάντα στο δοκιμαστήριο\nΌταν θέλεις να αγοράσεις ρούχα, κύριο μέλημά σου να είναι η σωστή εφαρμογή τους. Πάντα να τα δοκιμάζεις στο δοκιμαστήριο του μαγαζιού για να δεις αν είναι αυτό που θέλεις. Αν είσαι τύπος των selfie, μπορείς να βγάζεις μερικές για να δεις και στις φώτο ποιο σου ταιριάζει καλύτερα. Ακόμα και ρούχα της ίδια εταιρίας, μπορεί να έχουν κάποιες αποκλίσεις στα νούμερα.\n2) Όχι στα κοντά μπατζάκια\nΤα κοντά μπατζάκια, είναι ωραία μέχρι τα 15-16 σου. Αργότερα όμως πρέπει να κοιτάς το μάκρος του παντελονιού να ακουμπάει στο παπούτσι. Δεν πρέπει να κρέμεται πάνω του, απλά να το ακουμπάει για να δείχνεις πάντα στιλάτος. Αν επιλέξεις πιο κοντό μπατζάκι, όταν κάθεσαι να σηκώνεται πολύ με αποτέλεσμα να φαίνεται το πόδι σου, κάτι που δεν είναι και τόσο κολακευτικό.\n3) Το πρώτο κοστούμι\nΤο πρώτο κοστούμι σου, καλό θα ήταν να είναι σε ασφαλής επιλογές του σκούρου μπλε ή γκρι. Αυτά τα δυο χρώματα, είναι διαχρονικά. κομψά και ταιριάζουν σε όλους τους τόνους του δέρματος.\n4) Όχι ρούχα γυμναστηρίου σε εξόδους σου\nΤα ρούχα του γυμναστηρίου, είναι αποκλειστικά για αυτή τη χρήση, για το γυμναστήριο! Μην φοράς, στενά μπλουζάκια με αθλητικά σορτς ή παντελόνια στον καφέ σου, γιατί θα μοιάζεις κυνικός και δεν θα δείχνεις σοβαρός στους άλλους.\n5) Αγόρασε μοντέρνα sneakers για πολλούς συνδυασμούς\nΤα sneakers αν είναι κομψά και μοντέρνα συνδυάζονται με μια τεράστια πληθώρα ρούχων και στυλ. Μπορείς κάλλιστα να τα φορέσεις με jean, με υφασμάτινο παντελόνι ή ακόμα και με κοστούμι και να δείχνεις πάντα στην εντέλεια.\n6) Διατήρησε τα παπούτσια σου καθαρά\nΤα παπούτσια σου, πρέπει πάντα να είναι καθαρά. Αυτό δεν είναι καθόλου δύσκολο, αν δεν ξεχνάς όταν φτάνεις στο σπίτι σου, μετά από έξοδο να τα καθαρίζεις με ένα πανάκι. Έτσι θα είναι πάντα περιποιημένα και καθαρά, σαν την πρώτη τους αγορά.\n7) Συνδύασε ζώνη με παπούτσια\nΗ ζώνη με τα παπούτσια σου πρέπει να κινούνται στη ίδια φιλοσοφία, με ίδιες αποχρώσεις. Αυτό δίνει στο ντύσιμό σου μια μοντέρνα εικόνα που δείχνει πάντα κομψή και φινετσάτη.\n8) Επίλεξε σκουρότερα τζιν παντελόνια\nΑν θέλεις να ξεφύγεις από το κλασικό μπλε τζιν, προτιμότερο είναι να επιλέξεις ένα τζιν παντελόνι σε σκούρες αποχρώσεις του μπλε, γκρι ή μαύρου. Είναι πολύ πιο μοντέρνα και δείχνουν πάντα κομψά.\n9) Απόκτησε δυο καλά πουκάμισα\nΔυο καλά πουκάμισα είναι υπεραρκετά σε πρώτη φάση για να ντύνεσαι πάντα με στυλ. Επίλεξε ένα λευκό ή γαλάζιο και ένα ακόμη σε χρώμα που προτιμάς, για να μπορείς εύκολα και γρήγορα να ντύνεσαι «στην τρίχα” όταν το απαιτούν οι περιστάσεις.\n10) Δοκίμασε τα έντονα χρώματα\nΤα έντονα χρώματα μπορούν να τονίσουν την αυτοπεποίθησή σου και να αναδείξουν εντυπωσιακά τον τόνο του δέρματος σου. Προσπάθησε να μην απορρίπτεις χρώματα, καθώς μπορεί το έντονο κόκκινο, κίτρινο ή πορτοκαλί να σου ταιριάζει γάντι και να σε κάνει εξαιρετικά γοητευτικό.\nΤις 10 αυτές συμβουλές, μπορείς να τις εντάξεις στην καθημερινότητά σου και να δεις πόσο εύκολο είναι να βελτιώσεις και να ανανεώσεις το προσωπικό σου ανδρικό στυλ. Δίνοντας βάση σε κάποια μικρά tips, θα δεις ότι θα δείχνεις πάντα ανανεωμένος και γοητευτικός.\nPrevious Post: « Η πρώτη φωτογραφία της Βίκυς Καγιά από τα γυρίσματα του Next Top Model\nNext Post: Kourtney Kardashian: Ξεπερνά τον χωρισμό με… γυμνές φωτογραφίες »


AμεA - Άτομα με Αναπηρία - Δικαιώματα και Παροχές: Η γυναίκα που ρισκάρει τη ζωή της για να σώσει ανήλικες νύφες\nΗ 29χρονη που σταμάτησε εκατοντάδες γάμους παιδιών μέσα σε 4 χρόνια.\nΜια νεαρή ακτιβίστρια από την Ινδία, η οποία δρα κατά των εξαναγκασμών των ανηλίκων σε γάμο ρίσκαρε ακόμη και τη ζωή της, δεχόμενη απειλές, στην προσπάθειά της να σώσει μια 17χρονη που ζει με τον αλκοολικό άνδρα της από την ηλικία των 12 ετών.\nΗ 29χρονη Kriti Bharti ακύρωσε 29 γάμους παιδιών και σταμάτησε πάνω από 900 συμφωνίες που θα οδηγούσαν στο γάμο και αφορούσαν ανήλικα αγόρια και κορίτσια μέσα στα τελευταία τέσσερα χρόνια. Στην πιο πρόσφατη πράξη ηρωϊσμού της εμπλέκεται ένα 17χρονο κορίτσι που το έσκασε από το σπίτι του για να μην είναι αναγκασμένη να ζει με τον 21χρονο σύζυγό της, τον οποίο υποχρεώθηκε να παντρευτεί πριν από πέντε χρόνια.\nΗ κοπέλα έφυγε από το σπίτι της μέσα στη νύχτα, όταν η Kriti την οδήγησε σε ένα ασφαλές σπίτι στο Jodhpur στη βόρεια Ινδία. «Η δουλειά μου σημαίνει πολλά για μένα», είπε η ίδια η οποία έχει ιδρύσει τη Saarthi Trust, μια φιλανθρωπική οργάνωση για την προστασία των θυμάτων των παιδικών γάμων, σύμφωνα με το δημοσίευμα της Daily Mail.\nΗ ίδια προσθέτει ότι αφιέρωσε τη ζωή της για να βοηθήσει αυτά τα ανυπεράσπιστα παιδιά τα οποία είναι αναγκασμένα να ζουν σε αυτές τις βάρβαρες συνθήκες λόγω της «παράδοσης». Όπως και με τα άλλα θύματα στα οποία δίνει στέγη η Kriti έτσι και με την 17χρονη που έφυγε από το σπίτι της θα την φιλοξενήσει σε ένα καταφύγιο πριν πλησιάσει την οικογένεια και ξεκινήσει τις διαδικασίες για την ακύρωση του γάμου. «Θα μιλήσω με την οικογένειά της και την οικογένεια του συζύγου της για να προσπαθήσω να τους κάνω να καταλάβουν. Μερικοί γονείς τελικά κατανοούν και βοηθούν τις κόρες τους να ξεφύγουν από τα νύχια του γάμου, αλλά άλλοι δεν το κάνουν. Θα ήταν σπουδαίο αν αυτή η οικογένεια επέτρεπε την ακύρωση και υποστήριζε το κορίτσι, αλλά αν δεν το κάνουν, θα χρησιμοποιήσουμε το νόμο» αναφέρει η ίδια.\nΌμως το νεαρό κορίτσι προέρχεται από μια περιοχή της Ινδίας που τα εγκλήματα τιμής είναι διαδεδομένα. Παρ’ όλα αυτά η Kriti δηλώνει ότι θα κάνει ο,τι περνά από το χέρι της για να προστατεύσει τα δικαιώματα της 17χρονης και μια καλύτερη ζωή. Για παράδειγμα η νεαρή κοπέλα πάντα ήθελε να τελειώσει το σχολείο, πράγμα που δεν κατάφερε. Οι γονείς της την ανάγκασαν να παντρευτεί με τον 21 ετών σήμερα σύζυγό της, ο οποίος σύμφωνα με την ίδια είναι αλκοολικός και βίαιος.\nΑυτή την εβδομάδα η Kriti βραβεύτηκε για την πιο γρήγορη ακύρωση γάμων παιδιών και μπήκε στο βιβλίο με τα ρεκόρ της Ινδίας. «Για όσο μπορώ θα σώζω τα θύματα των παιδικών γάμων» είπε η ίδια και πρόσθεσε: «Είναι μια παράδοση που πρέπει να σταματήσει και θα πρέπει να εκπαιδευτούν οι κοινότητες και να διδαχθούν ότι υπάρχει καλύτερος τρόπος. Έχουμε καθήκον να το αλλάξουμε αυτό.»


Ελληνισμός Και Έλληνες: Η απελευθέρωση της Θεσσαλονίκης\nΣτις 26 Οκτωμβρίου 1912 εκπληρώνεται ένας μεγάλος εθνικός πόθος. Η Θεσσαλονίκη, η πρωτεύουσα και το ιστορικό κέντρο της Μακεδονίας, απελευθερώνεται από τον ελληνικό στρατό. Λίγες ώρες αργότερα φτάνουν εκεί ασθμαίνοντας τα βουλγαρικά στρατεύματα. Η αναμέτρηση μεταξύ δύο άσπονδων «συμμάχων» έχει κριθεί σχεδόν πάνω στο νήμα. Η ελληνική επιτυχία έρχεται μετά την πρώτη σοβαρή διένεξη Κωνσταντίνου-Βενιζέλου\nΟ βασιλιάς Κωνσταντίνος Α' και ο Βενιζέλος\nσυσκέπτονται κατά την περίοδο\nΑπό τότε αρχίζει να σχηματοποιείται\nη ρήξη τους.\nΕλλάδα μπαίνει στο ρυθμό του Α' Βαλκανικού Πολέμου με τη γενική επιστράτευση που άρχισε τη νύχτα της 17ης προς 18η Σεπτεμβρίου του 1912. Μέσα σε λίγες ώρες, μέσα σε κλίμα γενικού εθνικού ενθουσιασμού, θα συγκεντρώσει δυνάμεις 90.000 ανδρών περίπου, υποστηριζόμενων από μάλλον αδύναμο ιππικό (περίπου 1000 άνδρες) και 180 πυροβόλα. Παράλληλα, κινητοποιείται και ο ελληνικός πολεμικός στόλος, επικεφαλής του οποίου βρίσκεται το ισχυρό θωρηκτό «Αβέρωφ». Την ίδια ώρα, προετοιμάζονται για τη σύγκρουση με την Τουρκία και οι σύμμαχες βαλκανικές χώρες, δηλαδή η Βουλγαρία (300.000 πεζοί, 5.000 ιππείς, 720 πυροβόλα), η Σερβία (220.000 πεζοί, (3.000 ιππείς, 500 πυροβόλα) και το Μαυροβούνιο (35.000 πεζοί, 130 πυροβόλα). Μπροστά στη δύναμη αυτή η Τουρκία (η οποία κυβερνάται από τους Παλαιότουρκους) διαθέτει 340.000 πεζούς περίπου, 6.000 ιππείς και 1.600 πυροβόλα (850 εκστρατείας και 750 φρουριακά).\nΟι ελληνικές δυνάμεις παρατάσσονται απέναντι στις εχθρικές γραμμές με δυο κύριες ομάδες κρούσης: το στρατό της Θεσσαλίας (με διοικητή το διάδοχο Κωνσταντίνο) και το στρατό της Ηπείρου (με διοικητή το στρατηγό Κ. Σαπουντζάκη).\nΗ ελληνική προέλαση.\nΟι εχθροπραξίες αρχίζουν στις 9 το πρωί της 5ης Οκτωβρίου και το κύριο επιθετικό έργο των ελληνικών δυνάμεων αναλαμβάνει ο στρατός της Θεσσαλίας. Μετά θυελλώδη προέλαση καταλαμβάνεται η Ελασσόνα και στις 9-10 Οκτωβρίου συντρίβεται η αντίσταση τουρκικών δυνάμεων στο Σαραντάπορο. Κατόπιν, ο ελληνικός στρατός ξεχύνεται προς το Βορρά, κυριεύει τα Σέρβια και την Κοζάνη και βρίσκεται εμπρός στο δίλημμα αν πρέπει να κατευθυνθεί προς το Μοναστήρι (σε υποστήρηξη των Σέρβων) ή να κινηθεί μέσω Βέροιας προς τη Θεσσαλονίκη.\nΤις ίδιες ώρες, ο στρατός της Ηπείρου περιορίζεται σε μάλλον αμυντική τακτική, αντιμετωπίζοντας ισχυρότερες και πιο συγκροτημένες εχθρικές δυνάμεις. Σε ορισμένες περιπτώσεις μάλιστα υποχρεώνεται να αναδιπλωθεί, διατηρώντας όμως απόλυτα τον έλεγχο των κινήσεων. Δεν θα πρέπει, τέλος, να παραληφθεί και η επιτυχής έκβαση της πολεμικής αναμέτρησης στο Αιγαίο, που θα κατέληγε -μέσα στον Οκτώβριο- με την κατάληψη της Θάσου, του Άη Στρατή, της Ίμβρου, της Σαμοθράκης, των Ψαρρών και της Τενέδου.\nΤο μεγάλο δίλημμα.\nΜετά την επιτυχή προέλαση των στρατευμάτων του ο βασιλιάς Κωνσταντίνος προβληματίζεται σοβαρά όσον αφορά την πορεία που έπρεπε ν' ακολουθήσει. Τελικά φαίνεται να επιλέγει την προέλαση προς τα Σέρβια, με την οποία επιδιώκει να συντρίψει τον κύριο όγκο των εχθρικών δυνάμεων και στη συνέχεια να στραφεί προς την Θεσσαλονίκη.\nΗ βασικά σωστή αυτή τακτική κίνηση νοσεί κατά ένα ουσιώδες σημείο: στο ότι η κατάληψη της Θεσσαλονίκης έπρεπε να γίνει όσο το δυνατόν ταχύτερα δομένου ότι ο «σύμμαχος» βουλγαρικός στρατός, μετά από συνεχείς νίκες βάδιζε ολοταχώς προς την πρωτεύουσα της Μακεδονίας. Και είναι εύκολο να καταλάβει κανείς ότι, αν κατόρθωνε να μπει πρώτος στην πόλη ως «απελευθερωτής», τα πράγματα θα περιπλεκόταν σημαντικά για την ελληνική πλευρά.\nΤον κίνδυνο αυτόν -που δεν το κρίνει ο Κωνσταντίνος- τον αντιλαμβάνεται έγκαιρα η κυβέρνηση Βενιζέλου. Σύμφωνα με το Φοίβο Γρηγοριάδη (βλ. «Διχασμός - Μικρά Ασία», τ. 1) η πληροφορία για τις βουλγαρικές επιθέσεις προήλθε από το γιατρό φ. Νίκογλου, ο οποίος υπηρετούσε στο βουλγαρικό στρατό και φρόντισε να ειδοποιήσει την ελληνική κυβέρνηση.\nΗ πρώτη σύγκρουση Κωνσταντίνου-Βενιζέλου.\nΣταθμίζοντας συνθήκες η κυβέρνηση σπεύδει αμέσως να ειδοποιήσει τον Κωνσταντίνο για την ανάγκη άμεσης κατάληψης της Θεσσαλονίκης. Ο διάδοχος όμως –άγνωστο γιατί-, όχι μόνο δυστροπεί στην ειδοποίηση αυτή (που είχε σχεδόν το χαρακτήρα διαταγής), αλλά κάνει σαφές ότι θεωρεί τον εαυτό του ως πλέον αρμόδιο για γενικό στρατηγικό σχεδιασμό του πολέμου και ότι θα ακολουθήσει το δικό του επιθετικό σχέδιο.\nΤο τι μεσολάβησε τις κρίσιμες εκείνες ώρες είναι ιστορικά αδιευκρίνιστο. Ο ίδιος ο Βενιζέλος, μιλώντας στη Βουλή το 1917, είπε ότι ο Κωνσταντίνος, επιμένοντας στις θέσεις του, του διεβίβασε τότε το ακόλουθο μήνυμα:\n«Ο στρατός δεν θα οδεύσει κατά της Θεσσαλονίκης. Έχω καθήκον να στραφώ κατά του Μοναστηρίου, εκτός αν μου το απαγορεύετε».\nΤότε ο πρωθυπουργός, με όλο το θάρρος που τον χαρακτήριζε, απάντησε σχεδόν μονολεκτικά:\nΓεγονός είναι ότι μετά από αυτή τη σύγκρουση ο Κωνσταντίνος αναγκάζεται να εγκαταλείψει την αδιαλλαξία του, να αλλάξει τα επιθετικά του σχέδια και να στραφεί προς τη Θεσσαλονίκη.\nΟ Κωνσταντίνος πειθαρχεί μεν στην εντολή της κυβέρνησης, η μετακίνηση όμως των στρατευμάτων του προς τη Θεσσαλονίκη κάθε άλλο παρά είναι όσο γρήγορη επιβάλλουν οι περιστάσεις. Ο Γεώργιος Βεντήρης αναφέρει, μάλιστα (βλ. «Η Ελλάς του 1910-1 920», τ. 1), ότι πολλές από τις τότε στρατηγικές επιλογές του έφεραν σε απόγνωση τον Βενιζέλο, που φοβόταν ότι ο αγώνας δρόμου μεταξύ Ελλήνων και Βουλγάρων για την κατάληψη της Θεσσαλονίκης θα μπορούσε να χαθεί την τελευταία στιγμή.\nΤελικά οι φόβοι του πρωθυπουργού Βενιζέλου δεν επιβεβαιώνονται. Ο ελληνικός στρατός θριαμβεύει στη μάχη των Γιαννιτσών (19-20 Οκτωβρίου) και συνεχίζει την προέλαση του. Ακολουθούν μακροχρόνιες και βασανιστικές διαπραγματεύσεις με τις τουρκικές δυνάμεις της Θεσσαλονίκης, που τελικά αναγκάζονται να δεχτούν τη συνθηκολόγηση. Έτσι, στις 26 Οκτωβρίου τα απελευθερωτικά ελληνικά στρατεύματα μπαίνουν θριαμβευτικά στην πόλη της Θεσσαλονίκης, σφραγίζοντας οριστικά και αμετάκλητα την ενσωμάτωση της στο ελληνικό κράτος. Είναι περιττό να περιγραφεί η ατμόσφαιρα του πανηγυρισμού από τους Έλληνες κατοίκους της πόλης, που βλέπουν επιτέλους τους πόθους αιώνων να υλοποιούνται.\nΣημειώνεται ότι η κατάληψη της Θεσσαλονίκης συνοδεύεται από την αιχμαλωσία 25.000 Τούρκων στρατιωτών και περίπου 1.000 αξιωματικών. Ακόμα, περιέρχονται στην κατοχή του ελληνικού στρατού κάπου 70.000 ντουφέκια και περίπου 70 πυροβόλα του εχθρού.\nΘριαμβευτική είσοδος του διαδόχου Κωνσταντίνου\nστην απελευθερωμένη Θεσσαλονίκη\nΈρχονται και οι Βούλγαροι.\nΛίγες μόνο ώρες μετά την απελευθέρωση της Θεσσαλονίκης από τον ελληνικό στρατό, καταφθάνουν εκεί και οι «σύμμαχες» βουλγαρικές δυνάμεις και διαπιστώνουν με οδύνη ότι έχασαν στον αγώνα δρόμου. Οι διοικητές τους ζητούν να μπουν στην πόλη, αλλά το αίτημα τους απορρίπτεται. Πάντως, μετά από διαπραγματεύσεις, το ελληνικό στρατηγείο δέχεται την προσωρινή είσοδο ενός βουλγαρικού συντάγματος, χωρίς όμως να συζητά το ενδεχόμενο συνδιοίκησης της θεσσαλονίκης. Η ελληνοβουλγαρική αναμέτρηση για τη Θεσσαλονίκη έχει κριθεί οριστικά.\nΗ ελληνική κυριαρχία επί της Θεσσαλονίκης θα επισημοποιηθεί με τον πιο πανηγυρικό τρόπο στις 29 Οκτωβρίου, με την άφιξη του βασιλιά Γεωργίου Α', στον οποίο γίνεται αποθεωτική υποδοχή. Θα εγκατασταθεί στην οικία Χατζηλαζάρου, η οποία είχε προετοιμαστεί κατάλληλα για να φιλοξενήσει τον υψηλό επισκέπτη.\nΗ απελευθέρωση της Θεσσαλονίκης αποτέλεσε το κορυφαίο γεγονός του Α' Βαλκανικού Πολέμου, που θα συνεχιστεί για μερικούς ακόμα μήνες και θα επισφραγιστεί με την κατάληψη των Ιωαννίνων (Ιανουάριος 1913) και με την τελική συνθηκολόγηση της Τουρκίας (όπου -στο μεταξύ- θα επικρατήσουν οι Νεότουρκοι). Μετά από λίγο θα ξεσπάσει και ο Β' Βαλκανικός Πόλεμος εναντίον της Βουλγαρίας, που επίσης θα έχει ευτυχή κατάληξη για τα ελληνικά όπλα.\nΚατά τα δύσκολα και πολιτικά φορτισμένα χρόνια που ακολουθούν, θα γραφτούν και θα ειπωθούν πολλά και διάφορα για εκείνην την πρώτη μεγάλη διαφωνία μεταξύ Κωνσταντίνου και Βενιζέλου, που έκρινε την τύχη της Θεσσαλονίκης. Ανεξάρτητα από τις απόψεις της μιας ή της άλλης πλευράς, γεγονός είναι ότι η πρώτη τους εκείνη διένεξη σχεδόν προδιέγραψε τις τραγικές πολιτικές εξελίξεις του 1915, οπότε η Ελλάδα μπήκε στην αδιέξοδη και σκοτεινή σήραγγα του Εθνικού Διχασμού.\nΗ Ελλάδα με τη λήξη των Βαλκανικών Πολέμων\nΤο Μάιο του 1913 λήγει νικηφόρα για την Ελλάδα ο Α’ Βαλκανικός Πόλεμος κατά της Τουρκίας και ακολουθεί η εμπλοκή της στον Β’ Βαλκανικό Πόλεμο κατά της Βοπυλγαρίας, που έχει επίσης αίσια κατάληξη.\nΠαράδοση των Ιωαννίνων\n(Λαϊκή εικόνα του Σ.Χρηστίδη\nΜε την κατάληψη της Θεσσαλονίκης από τον ελληνικό στρατό (Οκτώβριος 1912), ανοίγει ο δρόμος για την ελληνική νίκη, η οποία θα ολοκληρωθεί με τη θριαμβευτική έκβαση των πολεμικών επιχειρήσεων στην περιοχή των Ιωαννίνων και την τελική κατάληψη των Ιωαννίνων (19-22 Φεβρουαρίου 1913). Παράλληλα, ο ελληνικός στόλος επιβάλλει την απόλυτη κυριαρχία του στο Αιγαίο, νικώντας στις ιστορικές ναυμαχίες της Έλλης και της Λήμνου (Δεκέμβριος 1 920 και Ιανουάριος 1913).\nΟ Α' Βαλκανικός Πόλεμος θα τερματιστεί επίσημα στις 17 Μαΐου 1913, με την υπογραφή της Συνθήκης του Λονδίνου. Μ' αυτήν, ο σουλτάνος εκχωρεί στα συνασπισμένα βαλκανικά κράτη όλα τα ευρωπαϊκά εδάφη της δυτικά της γραμμής Αίνου-Μήδειας (με εξαίρεση την Αλβανία) καθώς και την Κρήτη. Τα οριστικά σύνορα μέλλουν να καθοριστούν από τις Μεγάλες Δυνάμεις.\nΗ συνθήκη του Λονδίνου δεν φέρνει την πολυπόθητη ειρήνη στα Βαλκάνια. Η βουλγαρική επιθετικότητα οδηγεί γρήγορα στην έκρηξη του Β' Βαλκανικού Πολέμου (Ιούνιος 1913), με αντιπάλους αυτήν τη φορά τις βαλκανικές χώρες (μαζί τους και η Τουρκία) εναντίον της Βουλγαρίας.\nΓια την Ελλάδα οι πολεμικές επιχειρήσεις εξελίσσονται ευνοϊκά. Αρχικά επιτυγχάνεται μεγάλη νίκη στις συγκρούσεις Καλινόβου-Κιλκίς-Λαχανά και στη συνέχεια ο ελληνικός στρατός περνά σε καταδίωξη του εχθρού. Ακολουθούν οι νικηφόρες μάχες της Στρώμνιτσας και του Δεμίρ-Χισσάρ (26-27 Ιουνίου), η κατάληψη των Σερρών (28 Ιουνίου) και της Δράμας (1 Ιουλίου) και η επίσης νικηφόρα διέλευση από τα στενά της Κρέσνας (10 Ιουλίου). Την ίδιες ώρες, ο ελληνικός στόλος κυρίευε την Καβάλα (27 Ιουνίου) και την Αλεξανδρούπολη (12 Ιουλίου), για ν' ακολουθήσει -με αγήματα από την Καβάλα- η κατάληψη της Ξάνθης (13 Ιουλίου) και της Κομοτηνής (16 Ιουλίου).\nΑνάλογες αποτυχίες σημειώνουν τα βουλγαρικά στρατεύματα στις συγκρούσεις τους εναντίον των Σέρβων, ενώ δέχονται και εδαφικές απώλειες από τους Τούρκους και τους Ρουμάνους.\n0 Β' Βαλκανικός πόλεμος θα λήξει με την πλήρη ήττα της Βουλγαρίας, την οποία ακολουθεί η Συνθήκη του Βουκουρεστίου. Βάσει αυτής, τα ελληνοβουλγαρικά σύνορα ορίζονται στη γραμμή του Νέστου και έτσι η δυτική Θράκη παραμένει κάτω από βουλγαρικό έλεγχο. Λίγους μήνες αργότερα, η νικήτρια Ελλάδα δέχεται και νέο διπλωματικό πλήγμα, με την εκχώρηση της Βορείου Ηπείρου στο νεοσύστατο κράτος της Αλβανίας (Πρωτόκολλο της Φλωρεντίας -Δεκέμβριος 1913).\nΗ Μάχη του Κιλκίς.\nΣύγκρουση που προδιέγραψε την νικηφόρα\nέκβαση του Β' Βαλκανικού Πολέμου\nΠαρά τις επί μέρους αυτές αποτυχίες, οι Βαλκανικοί Πόλεμοι θα αποδειχτούν ευεργετικοί για την Ελλάδα, που θα δει να υλοποιείται ένα μεγάλο μέρος των αλυτρωτικών της πόθων. Στις νέες συνθήκες, το ελληνικό κράτος θα αναλάβει προσπάθειες για την πλήρη διοικητική και πολιτική ενσωμάτωση των «Νέων Χωρών».


Ρυθμός, χρώμα, γέλιο, χαρά στη Φαύστα του Μπόστ: Κριτική θεάτρου | CultureNow.gr\nΑρχική Σελίδα » Κριτικές - Reviews » Ρυθμός, χρώμα, γέλιο, χαρά στη Φαύστα του Μπόστ: Κριτική θεάτρου\nΕΡΡΙΕΤΤΑ ΜΠΕΛΕΚΟΥ / 13-07-2013 / 12:32\nΗ Ερριέττα Μπελέκου γράφει κριτική για την παράσταση του έργου του Μπόστ, Φαύστα, που παρουσιάστηκε από το «Θεσσαλικό Θέατρο» το καλοκαίρι του 2013 σε σκηνοθεσία Κώστα Τσιάνου.\nΠόσο χρήσιμος μας είναι σήμερα ο Μπόστ, πόσο απαραίτητο μας είναι το χαμόγελό του, όταν όλοι μας εν αρχή του 21ου αιώνα τελούμε εν ομηρεία του ίδιου μας του πολιτικού βίου; – Γιώργος Πεφάνης\nΜία παράσταση «γιορτή» ανέβασε με επιτυχία το «Θεσσαλικό Θέατρο», συμπληρώνοντας 30 χρόνια από την μετατροπή του σε Δημοτικό θέατρο. Ο λόγος για την Φαύστα του Μπόστ, ένα ιδιόμορφο έργο που δεν μοιάζει με κανένα άλλο της σύγχρονης ελληνικής δραματουργίας, ιδιάιτερα αγαπητό στο ευρύ κοινό για το ¨εξοντωτικό¨ του χιούμορ. Ο συγγραφεας, σε αυτό το δείγμα παρωδιακής γραφής, σατιρίζει “με το γάντι” οικεία ήθη και αναγνωρίσιμα κοινωνικά φαινόμενα, και σαρκάζει το μικροαστικό οικοδόμημα και τον εξευτελισμό της γλώσσας. Επιπλέον, συνθέτει ένα έργο-κολάζ στο οποίο, ρίμες, σκοτωμένη καθαρεύουσα, δράμα και κωμωδία αναμειγνύονται. Η τραγικότητα υπολανθάνει κάτω από μία κωμική επιφάνεια, σε ένα “σκηνικό παιχνίδι” που στηρίζεται σε παράλογες καταστάσεις. Στον πυρήνα της πλοκής ένα κοριτσάκι, το Ριτσάκι, που χάνεται δύο φορές κάτω από περίεργες και εξωφρενικές συνθήκες. Η επιτυχία του έργου «οφείλεται στον αφελή μύθο, στην ιδιομορφία της γλώσσας, στην δυνατότητα των ηθοποιών να αυτοσχεδιάζουν και στην ελευθερία που παρέχει στους σκηνοθέτες να πειραματίζονται με τις απόψεις του», όπως είπε ο ίδιος ο Μπόστ.\nΜε μικρές αλλαγές στο κείμενο και σεβασμό στον συγγραφέα, το αποτέλεσμα της σκηνοθετικής ματιάς του Κώστα Τσιάνου ήταν μία άρτια παράσταση με δημιουργικό οίστρο, φαντασία και χορευτικό ρυθμό, που σκόρπισε σπάταλα απόλαυση στο κοινό.\nΤραγουδιστικά και μουσικοχορευτικά διαλείμματα, που συνιστούν ένα είδος «παρωδίας μέσα στη παρωδία» ενίσχυσαν την κωμική υπονόμευση, σε συνεργασία με τα γλωσσικά και κινησιακά σημεία των ηθοποιών.\nΌσον αφορά τους ερμηνευτές, υπηρέτησαν επάξια τους «χάρτινους ρόλους» που μοιάζουν σαν να ξεπηδούν από τις γελοιογραφίες του Μπόστ. Αναστέλλεται οποιαδήποτε πορεία ταύτισης του θεατή με τον ηθοποιό και του ηθοποιού με το ρόλο του, οι χαρακτήρες προκύπτουν μέσα από τις πράξεις που απεικονίζουν. Υπερβολική σε όλα της, η Νικολέτα Βλαβιανού υποδύεται τη Φαύστα, αποδίδοντας με επιτυχία τη πνευματική και κοινωνική ημιμάθεια που εκφράζεται με την ¨ακουστική ανορθο-ομιλία¨ της.(- σίγουρα στις σκηνικές οδηγίες του Μπόστ υποφώσκει μία σκωπτική διάθεση απέναντι στο ελληνικό Διδακτικό Θέατρο και στο μελοδραματικό υποκριτικό ύφος -).\nΟ Πάνος Σταθακόπουλος ξεκαρδιστικός στο ρόλο του Γιάννη και ως ψάλτης!, σπαρταριστή φιγούρα ο Σταύρος Νικολαϊδης ανταποκρίνεται με άνεση στους δύο ρόλους που υποδύεται με ιδιαίτερες χορευτικές δυνατότητες! Απ’ την άλλη, ο Χάρης Φλέουρας ως Ριτσάκι, με υπερτονισμένα τα στοιχεία μιμικής, υιοθέτησε επιτυχώς μηχανιστικές κινήσεις και κινήσεις κούκλας για να διακωμωδήσει την ρεαλιστική εικόνα της ζωής. Η Μαίρη Σαουσοπούλου, ο Βασίλης Γιαβρής και ο Ηλίας Μπερμπέρης παίζουν, χορεύουν, τραγουδούν μεταδίδοντας ενέργεια και γέλιο. Όλοι οι ηθοποιοί κινούνται στο απαιτούμενο υπερρεαλιστικό επίπεδο του έργου, αποτυπώνοντας το σουρεαλιστικό χιούμορ της μπόστειας πλοκής, παίζοντας το αφύσικο ως φυσιολογικό.\nΟ Σπύρος Καβαλιεράτος ενορχήστρωσε την παράσταση με εξαίρετα μουσικά κομμάτια εμπνευσμένα από ελαφρά και λαϊκά τραγούδια και ελληνικές οπερέτες, που ερμηνεύονται ζωντανά από τους ηθοποιούς. Όλα συμπλήρωναν την εικόνα ενός εύθυμου περιβάλλοντος, από τον ήχο παιδικού τραγουδιού αντί για κουδούνι πριν την έναρξη της παράστασης, το νανούρισμα, το τσιφτετέλι, μέχρι τα ακουστικά εφέ και τις χορογραφίες του Κώστα Τσιάνου, που εκτελούνται άψογα από το υποκριτικό επιτελείο. Εύστοχα και λειτουργικά τα σκηνικά του Θάνου Καρώνη : πίνακες του Μπόστ γλάστρες με λουλούδια και ελάχιστα χρηστικά αντικείμενα. Στη μέση της σκηνής, πίσω από το πεδίο δράσης των ηθοποιών, ένα παράθυρο με αυλαία που εξυπηρέτησε το «θέατρο εν θεάτρω» και λειτούργησε σαν σχόλιο στην ίδια τη παράσταση. Οι περούκες, το έντονο μακιγιάζ που θύμισε όπερα στο Πεκίνο και κλόουν σε τσίρκο, τα κουστούμια και οι φωτισμοί που επιμελήθηκε το εργαστήρι του «Θεσσαλικού Θεάτρου» ακολούθησαν τη σκηνοθετική γραμμή πλαισιώνοντάς την αρμονικά. Άξια μνείας η Νίκη Τηγανιτάκη που χορογράφησε το τραγούδι Mack the knife του Μπ. Μπρεχτ και Κουρτ Βάιλ.\nΣυγγραφέας: Μπόστ (Χρύσανθος Βοσταντζόγλου 1918-1955)\nΣκηνοθεσία- Επεξεργασία κειμένου- Χορογραφίες: Κώστας Τσιάνος\nΥΠΟΛΟΙΠΕΣ ΠΡΟΓΡΑΜΜΑΤΙΣΜΕΝΕΣ ΠΑΡΑΣΤΑΣΕΙΣ


Μάης του '68 - Βικιπαίδεια\nΚαταλήψεις, γενικές απεργίες\nΣυμφωνίες της Γκρενέλ, Διάλυση της εθνοσυνέλευσης, δημοψήφισμα για τη μεταρρύθμιση της Γερουσίας\nΕθνική Ένωση Φοιτητών Γαλλίας\nΓενική Συνομοσπονδία Εργατών (Γαλλίας)\nΟμοσπονδία της Δημοκρατικής και Σοσιαλιστικής Αριστεράς\nΕθνική Αστυνομία (Γαλλία)\nΜη κεντρική ηγεσία\nΠιερ Μαντές Φρανς\n(Πρόεδρος της Γαλλικής Δημοκρατίας)\n(Πρωθυπουργός της Γαλλίας)\n22 Μαρτίου 1968: Αρχή του κινήματος της 22ας Μαρτίου\n3 Μαΐου 1968: Κατάληψη της Σορβόννης\n13 Μαΐου 1968: Γενική απεργία\n27 Μαΐου 1968: Υπογραφή των συμφωνιών της Γκρενέλ\n30 Μαΐου 1968: Διάλυση της Εθνοσυνέλευσης\nΗ κυβέρνηση βρέθηκε υπό κατάρρευση, αλλά ο επαναστατικός αναβρασμός έπαψε να υπάρχει σχεδόν τόσο γρήγορα όσο προέκυψε. Οι εργαζόμενοι επέστρεψαν στις εργασίες τους, ωθημένοι από την Γενική Συνομοσπονδία Εργατών και το Γαλλικό Κομμουνιστικό Κόμμα, που είχε καταδικάσει την εξέγερση και δεν συμμετείχε. Όταν τελικά πραγματοποιήθηκαν εκλογές τον Ιούνιο, το κόμμα του Ντε Γκωλ προέκυψε ακόμα ισχυρότερο από πριν.\nΤα γεγονότα μπορεί να κατέληξαν σε πολιτική αποτυχία, αλλά είχαν τεράστιες κοινωνικές συνέπειες: μπορεί να μη διήρκεσαν ένα μήνα, αλλά ο όρος Μάης του '68 έγινε συνώνυμο με την αλλαγή των κοινωνικών αξιών. Στη Γαλλία, θεωρείται ως σημείο-σταθμός στην αμφισβήτηση του κατεστημένου (θρησκεία, πατριωτισμός, σεβασμός και πλήρης υποταγή στην εξουσία) και για τη μετάβαση από το συντηρητισμό στις φιλελεύθερες ιδέες (ισότητα, ανθρώπινα δικαιώματα, σεξουαλική απελευθέρωση)[εκκρεμεί παραπομπή]. Στην Ευρώπη, αποτέλεσαν έμπνευση για παρόμοιους κοινωνικούς αγώνες αλλά και αφορμή για ρήξη ορισμένων κομματιών του σοσιαλιστικού κινήματος με τα παραδοσιακά κομμουνιστικά κόμματα.\n1 Τα γεγονότα του Μαΐου\n2 Τα γεγονότα του Ιουνίου\n3 Συνθήματα και γκράφιτι\n4 Ο Μάης του '68 σε διεθνές πλαίσιο\n5 Ο Μάης του '68 στις τέχνες\n7 Βιβλιογραφία λήμματος\n8 Άλλα βιβλία για τον Μάη του '68\nΤα γεγονότα του Μαΐου[Επεξεργασία | επεξεργασία κώδικα]\nΜετά από μήνες συγκρούσεων μεταξύ των σπουδαστών και των Αρχών στο Πανεπιστήμιο της Ναντέρ στα περίχωρα του Παρισιού, το Πανεπιστήμιο έκλεισε στις 2 Μαΐου 1968 με λοκ άουτ από τη διεύθυνσή του. Γύρω στις 2 το μεσημέρι της Παρασκευής 3 Μαΐου συγκεντρώθηκαν λιγότεροι από 300 φοιτητές στο προαύλιο του πανεπιστημίου της Σορβόννης. Η παραπομπή στο πειθαρχικό συμβούλιο οκτώ φοιτητών του πανεπιστημίου της Ναντέρ, οι οποίοι θεωρήθηκαν πρωταίτιοι της αναταραχής που ταλάνιζε το πανεπιστήμιο αυτό από τον Νοέμβριο, δεν προκάλεσε κανένα άξιο λόγου κίνημα συμπαράστασης. Γύρω στις 3 η ατμόσφαιρα ηλεκτρίστηκε. Ένας λαχανιασμένος αγγελιαφόρος έφερε το μήνυμα ότι "εκατό φασίστες" έχουν συγκεντρωθεί και ετοιμάζονται να βαδίσουν κατά της Σορβόννης. Οι συγκεντρωμένοι φοιτητές, μέλη κυρίως κινεζόφιλων και τροτσκιστικών αριστερών οργανώσεων, άρχισαν πυρετώδεις προετοιμασίες αντιμετώπισης του εχθρού. Οπλίστηκαν με καρεκλοπόδαρα, μάζεψαν πέτρες από ένα γιαπί και έβγαλαν κράνη μοτοσυκλετιστών από τους σάκους τους. Ο πρύτανης της Σορβόννης, Ρος, ασυνήθιστος καθώς ήταν σε τέτοιες σκηνές και φοβούμενος μην έχει την τύχη του κοσμήτορα της Ναντέρ, Πιερ Γκραπέν, ο οποίος αδυνατώντας να επαναφέρει την τάξη στο πανεπιστήμιό του υποχρεώθηκε να το κλείσει επ' αόριστον την προηγουμένη, σκέφτηκε αμέσως να φωνάξει την αστυνομία να πετάξει τους φοιτητές έξω από το προαύλιο. "Παρακαλείσθε να αποκαταστήσετε την τάξη στο εσωτερικό της Σορβόννης εκβάλλοντας τους ταραξίες", ανέφερε η γραπτή αίτηση του πρύτανη προς την αστυνομία.\nΔημόσια πλατεία της Σορβόννης στο Καρτιέ Λατέν, Παρίσι.\nΣτις 5 παρά 10 οι αστυνομικοί εισέβαλαν στο κτίριο. Οι φοιτητές ήταν παγιδευμένοι και οι ηγέτες τους απέφυγαν κάθε σύγκρουση με την αστυνομία. Οι αστυνομικοί δεν αρκέστηκαν στην πρόθεση των φοιτητών να αποχωρήσουν άνευ όρων. Ήθελαν να τους μεταφέρουν και στο αρχηγείο της αστυνομίας για "εξακρίβωση ταυτότητας". Η μαζική σύλληψη, όμως, 500 -τόσοι είχαν γίνει στο μεταξύ- φοιτητών μέσα στην καρδιά του Καρτιέ Λατέν αποτελούσε κάτι παραπάνω από πρόκληση. Το νέο διαδόθηκε αστραπιαία από όσους κατάφεραν να διαφύγουν τη σύλληψη. Καθώς οι αστυνομικοί δεν είχαν ούτε καν "κλούβες" για να μεταφέρουν 500 άτομα, οι ειδοποιημένοι φοιτητές άρχισαν να καταφθάνουν κατά εκατοντάδες. Η πρώτη "κλούβα" με συλληφθέντες αντιμετώπισε μόνο τα συνθήματα των φοιτητών: "CRS-SS" (ΜΑΤ ίσον Ες-Ες). Η δεύτερη και η τρίτη, όμως, αντιμετώπισαν τους ίδιους τους φοιτητές, οι οποίοι έπεσαν πάνω τους, τις τράνταξαν και προσπάθησαν να τις ανατρέψουν. Την ίδια ώρα ο στρατηγός Σαρλ ντε Γκωλ, πρόεδρος της Γαλλικής Δημοκρατίας, όχι μόνο δεν είχε ιδέα για τα μικροεπεισόδια της Σορβόννης, αλλά αντιθέτως έπλεε σε πελάγη ευτυχίας. Εκείνη την ημέρα η γαλλική διπλωματία σημείωσε ένα θρίαμβο: Αποφασίστηκε ότι το Παρίσι θα είναι τελικά η πόλη που θα φιλοξενήσει τις ιστορικές συνομιλίες Η.Π.Α. - Βιετνάμ, με στόχο την εξεύρεση συμβιβαστικής λύσης στον πόλεμο που διαρκούσε ήδη έξι χρόνια. Ήταν εξαιρετικά ευδιάθετος, καθώς μάλιστα είχε φιλοξενούμενο τον διάσημο κωμικό Φερναντέλ.\nΣτη Σορβόννη όμως τα πράγματα εκτραχύνθηκαν. Ακριβώς στις 17.30, στη λεωφόρο Σαν-Μισέλ, μπροστά από το λύκειο Σαν Λουί, ένας διαδηλωτής πλησίασε και πέταξε με ορμή μία πλάκα που έχει ξεκολλήσει από το λιθόστρωτο στο τζάμι μιας αστυνομικής "κλούβας". Ο ενωμοτάρχης Κριστιάν Μπρινέ, που βρισκόταν πίσω από το τζάμι που θρυμματίστηκε, έβγαλε μία σπαρακτική κραυγή, καθώς η πέτρα τού έσπασε το κεφάλι. Οι αστυνομικοί όρμησαν με λύσσα πάνω στο πλήθος, μόλις έμαθαν το νέο. Χτυπούσαν αδιακρίτως, με μανία, οποιονδήποτε βρισκόταν μπροστά τους -φοιτητή, περαστικό ή και πελάτη καταστήματος. Κατάπληκτοι όμως διαπίστωσαν ότι οι φοιτητές έδειχναν απροσδόκητη διάθεση αντίστασης και μαχητικότητας, ενώ ταυτόχρονα γίνονταν όλο και περισσότεροι. Άρχισαν σκληρές μάχες. Υψώθηκε, συμβολικά, το πρώτο οδόφραγμα στην πλατεία Λουξεμβούργου. Οι οδομαχίες κράτησαν πάνω από τρεις ώρες και οι φοιτητές είχαν πια υπερβεί τις δύο χιλιάδες. Στις 8 το βράδυ ο πρύτανης ανακοίνωσε το κλείσιμο της Σορβόννης. Μόλις στις 11 τη νύχτα διαλύθηκαν οι τελευταίοι διαδηλωτές. Όμως ο "Γαλλικός Μάης", όπως έμεινε στην ιστορία, είχε μόλις αρχίσει.\nΤο Σαββατοκύριακο 4 και 5 Μαΐου ήταν το "Γουίκ-εντ των δικαστών". Το Σάββατο μία πρώτη φουρνιά φοιτητών καταδικάστηκε σε ποινές φυλάκισης, αλλά με αναστολή. Την Κυριακή το δικαστήριο συνήλθε και πάλι -πράγμα εντελώς ασυνήθιστο. Αυτή τη φορά δεν υπήρχε αναστολή. Τέσσερις φοιτητές οδηγήθηκαν κατευθείαν στις φυλακές. Ο κύβος είχε ριφθεί. Ο στρατηγός Ντε Γκωλ είχε απαιτήσει πυγμή.\nΟ Ντανιέλ Κον-Μπεντίτ το 1968.\nΗ Δευτέρα, 6 Μαΐου, αποδείχθηκε όσο δραματική αναμενόταν. Είναι η ημέρα που ο ηγέτης των φοιτητών της Ναντέρ, ο Γερμανός Ντανιέλ Κον-Μπεντίτ, ο "κόκκινος Ντανί", όπως έμεινε στην Ιστορία, παρουσιάστηκε στο πειθαρχικό συμβούλιο που συνεδρίαζε στη Σορβόννη, μαζί με άλλους επτά συναδέλφους του. Τους συνόδευαν 3.000 φοιτητές. Η αστυνομία όρμησε να διαλύσει τους φοιτητές, μόλις οι παραπεμπόμενοι έμπαιναν στην αίθουσα του πειθαρχικού. Άρχισαν συγκρούσεις οι οποίες κράτησαν όλη μέρα. Κλιμακώθηκαν από το απόγευμα, όταν 6.000 φοιτητές συγκεντρώθηκαν στην πλατεία Ντανφέρ-Ροσρό και άρχισαν πορεία. Η αστυνομία τούς επιτέθηκε στο Σαν Ζερμέν ντε Πρε. Το ξήλωμα των πλακόστρωτων δρόμων και πεζοδρομίων του Παρισιού, που αποτελούσε "σήμα κατατεθέν" της τακτικής των διαδηλωτών του "Γαλλικού Μάη", παρείχε στους φοιτητές τα αναγκαία "πολεμοφόδια" για να αντιμετωπίσουν τα κλομπ και τα δακρυγόνα των αστυνομικών. Οι οδομαχίες ήταν άγριες. Η αστυνομία γινόταν όλο και πιο βίαιη στην προσπάθειά τους να διαλύσει τους διαδηλωτές. Τα οδοφράγματα εμφανίζονταν με όλο και μεγαλύτερη συχνότητα. Δεν είχαν πρακτική αξία μπροστά στις μηχανοκίνητες μονάδες της αστυνομίας. Η ψυχολογική σημασία τους όμως ήταν τρομερή στη Γαλλία, καθώς παρέπεμπαν ευθέως στην ιστορία των επαναστάσεων και των εξεγέρσεων του 1789, του 1848 και του 1870. Οι οδομαχίες κράτησαν ώς τα μεσάνυχτα και ο απολογισμός ήταν βαρύτατος -ακόμη και ο επίσημος: 481 τραυματίες, εκ των οποίων 279 φοιτητές.\nΣτις 7 και στις 8 Μαΐου, οι διαδηλωτές ξεπέρασαν τις 10.000. Οι συγκρούσεις την πρώτη μέρα κράτησαν τρεις περίπου ώρες, ενώ η πορεία της δεύτερης έληξε ειρηνικά. Στις διαδηλώσεις μπήκαν και οι μαθητές των λυκείων, οι οποίοι ενώθηκαν με φοιτητές, καθηγητές και νέους εργάτες και συγκεντρώθηκαν στην Αψίδα του Θριάμβου απαιτώντας:\nΟι ηγέτες είδαν τους φοιτητές να αρνούνται να διαλυθούν πολλές ώρες μετά από τη λήξη της πορείας. Ήταν προφανές ότι οι διαθέσεις των μαζών γίνονταν όλο και πιο επιθετικές. Ταυτόχρονα, δημοσκόπηση της κοινής γνώμης αποκάλυψε ότι το 61% των Παριζιάνων τάσσονταν υπέρ των φοιτητών και μόνο το 16% εναντίον τους. Η κρίση κάθε άλλο παρά πλησίαζε προς την εκτόνωση.\nΤην Παρασκευή 10 Μαΐου, ήρθε η "Νύχτα των οδοφραγμάτων". Νωρίς το πρωί, στο Παρίσι, ο Αμερικανός αντιπρόσωπος Σάιρους Βανς και ο Βιετναμέζος Μα Βαν Λάου έδωσαν τα χέρια, καθώς άρχιζαν οι μακρές συνομιλίες ειρήνευσης του Βιετνάμ. Το απόγευμα όμως ένα τεράστιο πλήθος δεκάδων χιλιάδων νέων μαζεύτηκε στην Αριστερή Όχθη (Rive Gauche) του Σηκουάνα. Κατέβηκαν σε αποχή τώρα πια οι μαθητές των λυκείων, τα πανεπιστήμια της επαρχίας και όλες οι σχολές που μέχρι εκείνη την ημέρα δεν είχαν συμμετάσχει σε κινητοποιήσεις. "Απελευθερώστε τους συντρόφους μας!" ήταν το σύνθημα που κυριάρχησε. Όταν η αστυνομία τους εμπόδισε να διασχίσουν το ποτάμι, οι φοιτητές κατέλαβαν το Καρτιέ Λατέν, καθώς χωρίστηκαν σε μικρότερες ομάδες. Ύψωσαν παντού οδοφράγματα.\nΗ αστυνομία επιτέθηκε στις δύο τα ξημερώματα έπειτα από αποτυχημένες διαπραγματεύσεις. Οι μάχες της "Νύχτας των οδοφραγμάτων" είχαν τρομερή αγριότητα και διάρκεια, καθώς δεν κόπασαν πριν από τις 5.30 το πρωί, ενώ προκάλεσαν εκατοντάδες τραυματισμούς και συλλήψεις. Σύμβολο της αντίστασης των φοιτητών εκείνη τη νύχτα ήταν τα οδοφράγματα της οδού Γκε-Λουσάκ. Η αστυνομία κέρδισε τις οδομαχίες, όμως ο στρατηγός Ντε Γκωλ και η κυβέρνησή του υπέστησαν συντριπτική ήττα στη συνείδηση των Γάλλων πολιτών. Τα γεγονότα μεταδίδονταν απευθείας από το ραδιόφωνο, ενώ την επόμενη ημέρα προβλήθηκαν πλάνα στην τηλεόραση. Η διαρκής ραδιοφωνική αναμετάδοση των επεισοδίων από το Ράδιο Λουξεμβούργο και την Ερόπ-1, η πρώτη "ζωντανή μετάδοση επανάστασης", συγκλόνισε τη Γαλλία, η οποία συμπαρατάχθηκε με τους φοιτητές.\nΟ Πιερ Μεσμέρ\nΟ στρατηγός Ντε Γκωλ το κατάλαβε και ετοιμάστηκε να κατεβάσει τα τανκς για να ξαναπάρει με τη δύναμη των όπλων την πολιτική πρωτοβουλία. Ήταν μόλις 6 τα χαράματα του Σαββάτου, 11 Μαΐου, όταν ο υπουργός Στρατιωτικών Πιερ Μεσμέρ συζητούσε με τον Ντε Γκωλ στο Μέγαρο των Ηλυσίων. "Αν κανείς θέλει ενεργητική κατάπνιξη των διαδηλώσεων, πρέπει να αποδεχτεί τον κίνδυνο να ανοίξουμε πυρ", δήλωσε ο Μεσμέρ. "Ακριβώς! Έχετε αρκετές μονάδες στη διάθεσή σας για να το κάνετε;", απάντησε στον εμβρόντητο Μεσμέρ χωρίς δισταγμό ο Ντε Γκωλ. "Μπορώ να φέρω εντός της ημέρας συντάγματα αλεξιπτωτιστών", δήλωσε ο υπουργός.\nΉταν όμως πια αργά για τη χρησιμοποίηση του στρατού, χωρίς τον κίνδυνο να προκληθεί επανάσταση. Ήδη από τις 5 τα χαράματα βρισκόταν στην έδρα της εργατικής σοσιαλιστικής συνομοσπονδίας ο γενικός γραμματέας της Εζέν Ντεκάν, ο οποίος επικοινώνησε με τον ομόλογό του της πανίσχυρης κομμουνιστικής συνομοσπονδίας (CGT) Ζορζ Σεγκί. Οι δύο συνδικαλιστές ηγέτες κατανόησαν την τρομακτική πολιτική σημασία της "Νύχτας των οδοφραγμάτων" και όταν συναντήθηκαν, στις 9 το πρωί, δεν δίστασαν. Εγκατέλειψαν την άκρως επιφυλακτική στάση που είχαν κρατήσει μέχρι τότε απέναντι στις φοιτητικές κινητοποιήσεις και έριξαν το σύνθημα: Από τη Δευτέρα, γενική απεργία.\nΗ διαδήλωση της Δευτέρας, 13 Μαΐου, ήταν συγκλονιστική. Οι συγκεντρωμένοι ήταν πάνω από 500.000 -"ένα εκατομμύριο" ισχυρίστηκαν οι οργανωτές, υπερβάλλοντας. Η κυβέρνηση του στρατηγού Ντε Γκωλ, η οποία περίμενε κάποια συμβολική διαδήλωση, πανικοβλήθηκε. Ο ίδιος ο πρωθυπουργός Ζωρζ Πομπιντού ανήγγειλε την απελευθέρωση των κρατουμένων και την επαναλειτουργία της Σορβόννης. Το κύμα των απεργιών εντούτοις δεν υποχώρησε, παρά το πλήθος εξοργίστηκε περισσότερο.\nΣτις επόμενες ημέρες, οι εργαζόμενοι άρχισαν να κάνουν κατάληψη στα εργοστάσια, ξεκινώντας με καθιστική διαμαρτυρία στις αεροπορικές εγκαταστάσεις κοντά στη Ναντ στις 14 Μαΐου, κατόπιν με άλλη απεργία σε εργοστάσιο συναρμολόγησης της Renault κοντά στη Ρουέν, η οποία επεκτάθηκε στα κατασκευαστικά εργοστάσια της Renault στην κοιλάδα του Σηκουάνα και στο παρισινό προάστιο Μπουλόν-Μπιγιανκούρ. Μέχρι τις 16 Μαΐου οι εργαζόμενοι είχαν καταλάβει περίπου πενήντα εργοστάσια. Από τις 16 Μαΐου η κρίση ξέφυγε από τα όρια των φοιτητών και των πανεπιστημίων. Το μεσημέρι ο Γ.Γ. της κομμουνιστικής CGT έριξε το σύνθημα της απεργίας. Στις 5 το απόγευμα οι απεργοί είχαν φθάσει τις 300.000. Στις 10 το βράδυ ο αριθμός των απεργών είχε υπερβεί τις 600.000. Ο Πομπιντού, ανήσυχος, υπέγραψε την ίδια νύχτα διάταγμα κλήσης των εφέδρων της χωροφυλακής υπό τα όπλα.\nΟι φοιτητές έκαναν αμέσως κατάληψη της Σορβόννης, την οποία "άνοιξαν" οι πρυτανικές αρχές καθ' υπόδειξιν του πρωθυπουργού, ενώ οι απεργοί κατέλαβαν το ένα μετά το άλλο τα μεγάλα εργοστάσια. Η Γαλλία ολόκληρη παρέλυσε. Σε τρία 24ωρα ο αριθμός των απεργών είχε υπερβεί τα 6.000.000. Δύο ακόμη 24ωρα και ο αριθμός των απεργών ξεπέρασε τα 10.000.000. Κατά προσέγγιση δηλαδή τα δύο τρίτα του γαλλικού εργατικού δυναμικού βρισκόταν σε απεργία. Υπήρχαν πλέον δύο κέντρα εξουσίας στη χώρα -η κυβέρνηση και το κομμουνιστικό κόμμα, το οποίο ηγείτο των απεργών. Οι φοιτητές περιθωριοποιήθηκαν. Αφήνοντας την πρωτοβουλία στη συνδικαλιστική του οργάνωση, τη CGT, ήταν φανερό ότι το Γαλλικό Κ.Κ. αποσκοπούσε σε διαπραγματεύσεις, όχι σε επανάσταση.\nΣτις 22 Μαΐου ο Ντανιέλ Κον-Μπεντίτ μετέβη στη Γερμανία και την Ολλανδία για να μιλήσει σε φοιτητές των χωρών αυτών για τη γαλλική φοιτητική εξέγερση. Η γαλλική κυβέρνηση βρήκε την ευκαιρία να του αφαιρέσει την άδεια παραμονής στη χώρα, εκμεταλλευόμενη το γεγονός ότι ο "κόκκινος Ντανί" είχε γερμανική υπηκοότητα. Πρόκειται για σοβαρό λάθος, καθώς οδήγησε αμέσως σε αναβίωση του φοιτητικού κινήματος. Πέντε χιλιάδες φοιτητές άρχισαν να συγκρούονται από το απόγευμα ως τις 5 το πρωί με την αστυνομία.\nΗ κατάσταση επιδεινώθηκε δραματικά στις 24 Μαΐου. Δεκάδες χιλιάδες νέοι -με τη γενική απεργία, οι περισσότεροι από αυτούς δεν ήταν φοιτητές- συγκεντρώθηκαν στο σιδηροδρομικό σταθμό Λιόν, στο Παρίσι, διαμαρτυρόμενοι εναντίον της απαγόρευσης εισόδου στη Γαλλία του Κον-Μπεντίτ. Στις 8 το βράδυ ο Ντε Γκωλ απηύθυνε διάγγελμα προς τον γαλλικό λαό, με το οποίο ανήγγειλε τη διενέργεια δημοψηφίσματος για ακόμη μεγαλύτερη ενίσχυση των υπερεξουσιών του προέδρου με στόχο την "ανανέωση", όπως ισχυρίστηκε. "Σε περίπτωση που η απάντησή σας είναι "όχι", είναι αυτονόητο ότι δεν θα διατηρήσω το αξίωμά μου", κατέληξε ο Ντε Γκωλ. Η τελευταία φράση του πνίγηκε στους αλαλαγμούς ενθουσιασμού των νέων που ήταν συγκεντρωμένοι στον σταθμό Λιόν. Χιλιάδες από αυτούς έβγαλαν τα μαντίλια τους και τα κουνούσαν στο σήμα του αποχαιρετισμού, φωνάζοντας ρυθμικά: "Αντίο, Ντε Γκωλ! Αντίο, Ντε Γκωλ!". Σε λίγο άρχισε η πιο μεγάλη νύχα του "Γαλλικού Μάη". Οι συγκρούσεις προσέλαβαν εξαιρετική βιαιότητα. Η κυβέρνηση ήταν αποφασισμένη να τσακίσει τους φοιτητές και τους νέους πάση θυσία, ώστε να τρομοκρατήσει τον υπόλοιπο πληθυσμό. Η αστυνομική βία ώθησε σε κλιμάκωση των βανδαλισμών εκ μέρους των διαδηλωτών. Αυτοκίνητα πυρπολήθηκαν, βιτρίνες έσπασαν και καταστήματα λεηλατήθηκαν.\nΟ ίδος ο πρωθυπουργός Ζωρζ Πομπιντού κατεύθυνε προσωπικά τις επιχειρήσεις μαζί με τον αστυνομικό διευθυντή του Παρισιού Μορίς Γκριμό. Το σχέδιο ήταν συγκεκριμένο. Έπρεπε να τρομοκρατηθεί ο πληθυσμός, ιδίως ο εύπορος.\nΤη νύχτα αυτή οι αστυνομικοί άρχισαν να χρησιμοποιούν και τα όπλα τους. Ταυτόχρονα, ο οργανισμός τηλεπικοινωνιών, καθώς η κυβέρνηση είχε αφομοιώσει τα διδάγματα της πρώτης "Νύχτας των οδοφραγμάτων" της 10 Μαΐου, αφαίρεσε τις απευθείας γραμμές από τους ρεπόρτερ των ραδιοφωνικών σταθμών κι έτσι δεν υπήρχε ζωντανή ραδιοφωνική κάλυψη. Ένας νέος, ο Φιλίπ Ματεριόν, σκοτώθηκε στο Καρτιέ Λατέν από έκρηξη χειροβομβίδας. Ένας αστυνομικός, ο Ρενέ Λακρουά, συνθλίφθηκε από ένα καμιόνι που εξαπέλυσαν οι διαδηλωτές εναντίον των αστυνομικών. Εκείνη τη νύχτα οι συγκρούσεις ήταν τόσο βίαιες, ώστε προβλήθηκαν τα αποτρόπαια σημάδια προμηνύματος εμφύλιου πολέμου. Αυτόν όμως δεν τον ήθελε κανείς. Η κοινή γνώμη τρομοκρατήθηκε.\nΟ στρατηγός Σαρλ Ντε Γκωλ εξάλλου ήταν αποφασισμένος να χρησιμοποιήσει τον στρατό, αν έκρινε ότι οι διαδηλώσεις ξέφευγαν από τον έλεγχο της αστυνομίας. Την επαύριο των γεγονότων, Σάββατο, 25 Μαΐου, ένα σύνταγμα αλεξιπτωτιστών μετακινήθηκε με στόχο να επιτεθεί εναντίον των διαδηλωτών, αν λάμβανε διαταγές.\nΤο Γαλλικό Κ.Κ., μέσω της CGT, διαπραγματευόταν διαρκώς με το καθεστώς. Στόχος του ήταν η επιστροφή στην ομαλότητα, αφού όμως προηγουμένως αποσπάσει σοβαρότατες οικονομικές και θεσμικές παραχωρήσεις από την κυβέρνηση. Οι εργαζόμενοι υπέβαλαν ένα ευρύτερο, πιο πολιτικό και ριζοσπαστικότερο αίτημα, απαιτώντας την παραίτηση της κυβέρνησης και του προέδρου Σαρλ Ντε Γκωλ και, σε μερικές περιπτώσεις, προσπάθησαν να αναλάβουν την αυτοδιοίκηση των εργοστασίων όπου δούλευαν. Όταν η ηγεσία των εργατικών συνδικάτων διαπραγματεύτηκε με τις ενώσεις των μεγαλύτερων εργοδοτών αύξηση 35% στο βασικό μισθό, αύξηση μισθών 7% και το μισό των κανονικών μισθών για τις ημέρες της απεργίας, οι εργαζόμενοι που είχαν καταλάβει τα εργοστάσια αρνήθηκαν να επιστρέψουν στις θέσεις τους, αν και αυτή η συμφωνία ήταν καλύτερη από ό,τι θα μπορούσαν να είχαν λάβει ένα μήνα νωρίτερα. Αντίθετα, ο Φρανσουά Μιτεράν κατανοούσε βαθύτερα την πολιτική δυναμική και τις πολιτικές δυνατότητες της εξέγερσης και προσπαθούσε να τις εκμεταλλευθεί. Στις 28 Μαΐου κατέπληξε τη Γαλλία, όταν εμφανίστηκε στην τηλεόραση και δήλωσε, μεταξύ άλλων:\n"Στη Γαλλία, μετά τις 3 Μαΐου 1968, δεν υπάρχει πλέον κράτος... Η αναχώρηση του στρατηγού Ντε Γκωλ, την επαύριο της 16ης Ιουνίου, αν δεν λάβει χώρα νωρίτερα, θα προκαλέσει φυσικά την εξαφάνιση του πρωθυπουργού και της κυβέρνησής του. Σε αυτή την περίπτωση, προτείνω τη δημιουργία μεταβατικής κυβέρνησης... Αν χρειασθεί, θα αναλάβω εγώ την ευθύνη του σχηματισμού αυτής της κυβέρνησης... Στις προεδρικές εκλογές που θα επακολουθήσουν θα είμαι υποψήφιος". Ο Μιτεράν έβαζε υποψηφιότητα για πρωθυπουργός μεταβατικής κυβέρνησης και για πρόεδρος της χώρας, τη στιγμή που αυτές οι θέσεις ήταν κατειλημμένες από τον Πομπιντού και τον Ντε Γκωλ και δεν είχαν προκηρυχθεί εκλογές. Επέτεινε έτσι την εικόνα επαναστατικής κατάστασης.\nΛίγες ώρες αργότερα ο γ.γ. του γαλλικού Κ.Κ. Βαλντέκ Ροσέ συζητούσε με τον Φρανσουά Μιτεράν τη σύνθεση της μεταβατικής κυβέρνησης. Ταυτόχρονα η CGT ανήγγειλε την πραγματοποίηση μεγάλης διαδήλωσης για την επομένη, 29 Μαΐου.\nΟ στρατηγός Ντε Γκωλ σχημάτισε την άποψη ότι η Αριστερά ετοιμαζόταν να καταλάβει την εξουσία. Το πρωί της Τετάρτης, 29 Μαΐου, το υπουργικό συμβούλιο εξέτασε τις λεπτομέρειες της επέμβασης του στρατού για την κατάπνιξη της αναμενόμενης επανάστασης. Όπως διηγήθηκε ο μετέπειτα συντηρητικός πρωθυπουργός Εντουάρ Μπαλαντίρ, ο Πομπιντού έδωσε εντολή να τεθούν σε κατάσταση συναγερμού οι μηχανοκίνητες ταξιαρχίες στο Μοντλερί και το Μεζόν-Λαφίτ, οι αλεξιπτωτιστές της Καστρ και της Καρκασσόν, οι βατραχάνθρωποι της Τουλόν, επίλεκτες μονάδες της χωροφυλακής που στρατωνίζονταν στο Σατορί και ήταν εξοπλισμένες με τανκς, καθώς και η 2η ταξιαρχία τεθωρακισμένων του Ραμπουιγέ και πολλές μονάδες της επαρχίας. Κατά τη διάρκεια της ημέρας άρματα μάχης μεταφέρθηκαν στα προάστια του Παρισιού.\nΣτις 8 το πρωί της ίδιας ημέρας ο στρατηγός Ντε Γκωλ ανέθεσε στον αρχηγό του επιτελείου του Μεγάρου των Ηλυσίων, τον στρατηγό Λαλάντ, την αποστολή να πάει να δει τον στρατηγό Μποβαλέ στο Νανσύ, τον στρατηγό Ιμπλό στο Μετς και τον στρατηγό Ζακ Μασί στο Μπάντεν-Μπάντεν, αρχηγό των γαλλικών στρατευμάτων που βρίσκονταν στη Δυτική Γερμανία μετά τη νίκη των συμμάχων κατά των ναζί. Από το προηγούμενο βράδυ ο Ντε Γκωλ είχε δώσει στον γιο του, Φιλίπ, ένα φάκελο με τις τελευταίες του επιθυμίες και είχε δώσει εντολή στον στρατηγό Λαλάντ να συνοδεύσει την οικογένειά του και τον γιο του στο Μπάντεν-Μπάντεν, όπου και να τους παραδώσει στην προστασία του στρατηγού Μασί.\nΤο πρωί της Τετάρτης, 29 Μαΐου, ο Ντε Γκωλ δέχθηκε τον γαμπρό του, στρατηγό Αλέν ντε Μπουασιέ, τον οποίο είχε καλέσει επειγόντως. "Ποια θα ήταν η στάση του στρατού, αν χρειαστεί να φτάσουμε στην ένοπλη αναμέτρηση;", τον ρώτησε. "Ποτέ ο στρατός δεν ήταν τόσο πειθαρχημένος. Περιμένει διαταγές" απάντησε ο στρατηγός ντε Μπουασιέ. "Καλώς. Θα πάω να δω αν ο Μασί έχει την ίδια διάθεση. Κατόπιν θα μιλήσω από το Κολομπέ, από το Στρασβούργο... Το κράτος θα βρίσκεται εκεί που θα είμαι εγώ. Θα εγκαταλείψω το Παρίσι. Αν η διαδήλωση των κομμουνιστών σήμερα το απόγευμα κατευθυνθεί προς το Μέγαρο των Ηλυσίων, δεν θα έχει αντικείμενο".\nΣτις 12 το μεσημέρι δύο ελικόπτερα Αλουέτ ΙΙΙ απογειώθηκαν από το Ισί-λε-Μουλινό. Μυστικά από την κυβέρνηση, ο Ντε Γκωλ εγκατέλειψε τη Γαλλία και μετέβη στη Γερμανία, για να αρχίσει από εκεί τη στρατιωτική επίθεση ανακατάληψης του Παρισιού, καθώς ήταν βέβαιος ότι το προεδρικό μέγαρο θα έπεφτε στα χέρια των κομμουνιστών και των εξεγερμένων.\nΠανικόβλητη η κυβέρνηση Πομπιντού ανακάλυψε το μεσημέρι, γύρω στις 2, τη φυγή του Σαρλ Ντε Γκωλ, χωρίς να γνωρίζει πού έχει πάει. Μόλις στις 5 μ.μ. ο Πομπιντού έμαθε ότι ο στρατηγός βρισκόταν στο Μπάντεν-Μπάντεν.\nΛίγο αργότερα ο Ντε Γκωλ, αφού είχε έρθει σε επαφή με όλους τους διοικητές των μεγάλων μονάδων και είχε εξασφαλίσει την υποστήριξή τους για την κατάπνιξη της εξέγερσης με τα όπλα, επέστρεψε στο εξοχικό του, στο Κολομπέ λε ντεζ Εγκλίζ. Πέρασε τη νύχτα εκεί. Τελικά, η τεράστια διαδήλωση της CGT έλαβε χώρα ειρηνικά, χωρίς κανένα επεισόδιο.\nΣτις 12.25 της Πέμπτης, 30 Μαΐου, ο Ντε Γκωλ επέστρεψε στο Μέγαρο των Ηλυσίων. Αισθανόταν πανίσχυρος. Στις 4.30 το απόγευμα ο πρόεδρος της Γαλλικής Δημοκρατίας απηύθυνε διάγγελμα προς το γαλλικό λαό. Μίλησε μόνο από το ραδιόφωνο, για να ξυπνήσει τις αναμνήσεις των ραδιοφωνικών μηνυμάτων του της αντίστασης κατά τη διάρκεια του Β' Παγκοσμίου Πολέμου. Το διάγγελμά του ήταν καταλυτικό. Απείλησε ευθέως με επέμβαση του στρατού και με εμφύλιο πόλεμο, ενώ ταυτόχρονα διέλυσε τη Βουλή, ώστε να μην υπάρχει δυνατότητα θεσμικής έκφρασης της αντιπολίτευσης σε περίπτωση αιματοκυλίσματος της χώρας:\nΩς εγγυητής της εθνικής και δημοκρατικής νομιμότητας... πήρα τις αποφάσεις μου. Υπό τις παρούσες συνθήκες, δεν παραιτούμαι... Δεν θα αλλάξω τον πρωθυπουργό... Διαλύω σήμερα τη Βουλή... Αναβάλλω το δημοψήφισμα το οποίο είχα εξαγγείλει... Αν συνεχιστεί αυτή η κατάσταση, θα πρέπει, για να διατηρήσω τη Δημοκρατία, να ακολουθήσω, σύμφωνα με το Σύνταγμα, άλλους δρόμους, πέραν της άμεσης καθολικής ψηφοφορίας. Σε οποιαδήποτε περίπτωση, παντού και αμέσως πρέπει να οργανωθεί η αντίσταση των πολιτών... Η Γαλλία πραγματικά απειλείται με δικτατορία. Θέλουν να την υποχρεώσουν να υποκύψει σε μια εξουσία που θα επιβαλλόταν μέσα σε εθνική απελπισία. Μια εξουσία που θα ήταν τότε προφανώς κατ' ουσίαν η εξουσία του νικητή, δηλαδή του ολοκληρωτικού κομμουνισμού. Φυσικά, στην αρχή θα την χρωμάτιζαν με απατηλή εμφάνιση, χρησιμοποιώντας τη φιλοδοξία ή το μίσος περιθωριακών πολιτικών. Έπειτα από αυτό, αυτά τα πρόσωπα δεν θα ζύγιζαν περισσότερο από το βάρος τους, που δεν είναι μεγάλο. Ε, λοιπόν, όχι! Η Δημοκρατία δεν θα παραιτηθεί, ο λαός θα ανακτήσει τον έλεγχο. Ζήτω η Δημοκρατία, ζήτω η Γαλλία!".\nΟ στρατηγός ήταν αποφασισμένος για όλα. Το διάγγελμά του δεν άφησε κανένα περιθώριο παρανόησης: Όποιος δεν ήταν έτοιμος να πάρει την εξουσία αντιμετωπίζοντας τον στρατό, όφειλε να υποταχθεί. Φυσικά, κανείς δεν ήταν έτοιμος για κάτι τέτοιο. Ούτε οι φοιτητές, ούτε, πολύ περισσότερο, το κομμουνιστικό κόμμα, το οποίο δεν είχε καμιά τέτοια επαναστατική πρόθεση.\nΈτσι, το διάγγελμα του Ντε Γκωλ σφράγισε οριστικά και αμετάκλητα την τύχη της εξέγερσης του Μάη. Αμέσως μετά τη λήξη του, εκατοντάδες χιλιάδες Γάλλοι ξεχύθηκαν στους δρόμους για να συμμετάσχουν σε μία ήδη προγραμματισμένη διαδήλωση υποστήριξης του στρατηγού. Οι οργανωτές το πρωί, πριν από το διάγγελμα, περίμεναν περίπου 50.000 άτομα. Έκαναν τεράστιο λάθος. Ήρθαν τουλάχιστον δέκα φορές περισσότεροι -κάπου 500.000.\nΤα γεγονότα του Ιουνίου[Επεξεργασία | επεξεργασία κώδικα]\nΤυπικά τίποτα δεν άλλαξε -οι απεργίες συνεχίζονταν, τα πανεπιστήμια ήταν κατειλημμένα και οι φοιτητές διαδήλωναν κατά δεκάδες χιλιάδες. Στην πραγματικότητα τα πάντα τελείωσαν, αποτελούσε απλώς θέμα τυπικής διαδικασίας η έκδοση "πιστοποιητικού θανάτου" της εξέγερσης. Το σύνθημα των 30.000 φοιτητών που διαδήλωσαν την 1η Ιουνίου φωνάζοντας "εκλογές, προδοσία" δεν είχε καμία απήχηση σε μία χώρα σαν τη Γαλλία.\nΣτις 10 Ιουνίου ένας 17χρονος μαθητής, ο Ζιλ Τοτάν, πνίγηκε στον Σηκουάνα, καθώς έπεσε στον ποταμό κυνηγημένος από αστυνομικούς. Ακολούθησαν ολονύκτιες συγκρούσεις των αστυνομικών με τους φοιτητές. Την επομένη, στο Σοσό, τα ΜΑΤ δολοφονούν με σφαίρα τον Πιερ Μπεϊλό, εργάτη της Peugeot. Ένας άλλος εργάτης, ο Ανρί Μπλανσέ, σκοτώθηκε καθώς έπεσε από έναν τοίχο -οι αστυνομικοί που τον κυνήγησαν ισχυρίστηκαν ότι έπεσε μόνος του, οι διαδηλωτές ισχυρίστηκαν ότι τον πέταξαν οι αστυνομικοί. Το καθεστώς που τόσο επιμελώς κατόρθωσε να αποφύγει σχεδόν εντελώς του νεκρούς όταν διακυβευόταν η εξουσία, ήταν πολύ πιο αδιάφορο για το θέμα αυτό όταν τα πάντα είχαν κριθεί. Η τρίτη "Νύχτα των οδοφραγμάτων" που ακολούθησε τις δολοφονίες δεν τρόμαξε πλέον την κυβέρνηση.\nΑντίθετα την επαύριο, Τετάρτη 12 Μαΐου, κήρυξε εκτός νόμου και διέταξε τη διάλυση 11 αριστερών οργανώσεων -όλων όσες πρωτοστάτησαν στην εξέγερση του Μάη. Ταυτόχρονα απαγόρευσε όλες τις διαδηλώσεις, με πρόσχημα τις εκλογές. Στις 14 Ιουνίου η αστυνομία εκκένωσε το Οντεόν και στις 16 Ιουνίου τη Σορβόννη, το σύμβολο της εξέγερσης. Στο μεταξύ, στις 15 Ιουνίου, ο Ντε Γκωλ αμνήστευσε τους ακροδεξιούς επίδοξους πραξικοπηματίες της Αλγερίας, οι οποίοι βρίσκονταν από εξαετίας στις φυλακές, καθώς είχαν αποπειραθεί επανειλημμένα μέχρι και να τον δολοφονήσουν. Πρόκειται για τον στρατηγό Ραούλ Σαλάν και τους υπολοίπους της τρομοκρατικής οργάνωσης OAS. Ήταν το αντίτιμο των συμφωνιών που είχε κάνει ο Ντε Γκωλ την κρίσιμη τελευταία εβδομάδα του Μαΐου για να εξασφαλίσει τη νομιμοφροσύνη και των ακροδεξιών στοιχείων του στρατεύματος και για να συνενώσει όλη τη συντηρητική παράταξη ενώπιον του κινδύνου της Αριστεράς.\nΤο εκλογικό αποτέλεσμα δικαίωσε πλήρως τον στρατηγό Σαρλ Ντε Γκωλ και τις επιλογές του: Η Δεξιά σάρωσε με 43,65% των ψήφων, ενώ η Αριστερά έχασε 5% στις εκλογές της 23 Ιουνίου.\nΜε το δεύτερο γύρο της 30 Ιουνίου ολοκληρώθηκε η γκολική πλημμυρίδα και στις έδρες, καθώς ο κυβερνητικός συνασπισμός πήρε 358 από τις 485 -97 περισσότερες- ενώ οι σοσιαλιστές έχασαν 61 έδρες και οι κομμουνιστές 39. Η πλειοψηφία ήταν πρωτοφανής για τη Γαλλία στον 20ό αιώνα.\nΟ "Γαλλικός Μάης" παρά τη βιαιότητα των συγκρούσεων, είναι προφανές ότι υπήρξε εξέγερση εναντίον μίας υφιστάμενης τάξης πραγμάτων, δεν ήταν επανάσταση με πολιτικό στόχο την εγκαθίδρυση ενός άλλου καθεστώτος. Η μαρξιστική ρητορική των πρωταγωνιστών του, οι προσπάθειες των σοσιαλιστών να τον εκμεταλλευτούν πολιτικά και των κομμουνιστών να τον αξιοποιήσουν οικονομικά επέτεινε τις συγχύσεις γύρω από το χαρακτήρα της έκρηξης των φοιτητών.\nΗ διαχρονική σημασία του έγκειται στο ότι δημιούργησε πολιτική ριζοσπαστικοποίηση σε ολόκληρη τη γενιά των νέων εκείνης της εποχής, πυροδότησε εξεγέρσεις σε άλλα σημεία του πλανήτη και υποχρέωσε τις κυβερνήσεις να κάνουν σοβαρές μεταρρυθμίσεις στη συνέχεια. Κυρίως όμως ο "Γαλλικός Μάης" δημιούργησε έναν πολιτισμό άρνησης του παλαιού σε όλους σχεδόν τους τομείς της κοινωνίας, έναν πολιτισμό εξέγερσης και ανυπακοής που εκφράστηκε γλαφυρά με πολλά από τα συνθήματά του που έμειναν στην Ιστορία.\nΣυνθήματα και γκράφιτι[Επεξεργασία | επεξεργασία κώδικα]\nΝα 'στε ρεαλιστές, ζητήστε το αδύνατο, αφίσα του Μάη του 1968.\nΟ Μάης του '68 σε διεθνές πλαίσιο[Επεξεργασία | επεξεργασία κώδικα]\nΣτο Βέλγιο, φοιτητές από το φλαμανδικό πανεπιστήμιο Katholieke Universiteit Leuven διαμαρτυρήθηκαν ενάντια στην επιβολή της γαλλικής γλώσσας στο πανεπιστήμιο, κάτι που οδήγησε στη δημιουργία ξεχωριστού γαλλόφωνου πανεπιστημίου (Université catholique de Louvain).\nΣτην Ανατολική Ευρώπη, φοιτητές στην Πολωνία και στη Γιουγκοσλαβία διαμαρτυρήθηκαν εναντίον της περιστολής της ελευθερίας του λόγου από το κομμουνιστικό καθεστώς.\nΟ Μάης του '68 στις τέχνες[Επεξεργασία | επεξεργασία κώδικα]\n↑ Ο Λοράν Ζοφρέν, αρθρογράφος της γαλλικής εφημερίδας Λιμπερασιόν ανέλυσε τη σημασία της κίνησης αυτής, εκείνη τη νύχτα: "Τα οδοφράγματα, πριν από οποιαδήποτε άσκηση βίας, μετατρέπουν τους γκολικούς σε πραιτωριανούς. Τα οδοφράγματα συσπειρώνουν τους ρομαντικούς, ηλεκτρίζουν τους ενθουσιασμένους, κολακεύουν το δημοκρατικό υποσυνείδητο, γαργαλούν τον "Γαβριά" που κοιμάται μέσα σε κάθε Γάλλο από τα χρόνια του Δημοτικού σχολείου και της δημοκρατικής διαπαιδαγώγησης από τα γραπτά του Βίκτωρος Ουγκό. Σε αυτή τη μάχη για την κοινή γνώμη, τα οδοφράγματα είναι το όπλο της ρήξης: Τοποθετούν την Ιστορία στο πλευρό των φοιτητών".\n↑ Ο "Γαλλικός Μάης" συγκλονίζει την Ευρώπη, Ιστορικό Λεύκωμα 1968, σελ. 36-47, Καθημερινή (1998)\n↑ "Εκείνη την ημέρα θα μπορούσαν να καταλάβουν το Μέγαρο των Ηλυσίων" εξομολογήθηκε αργότερα ο υπουργός Ζομπέρ. "Η συμμαχία φοιτητών-εργατών τούς έδινε την αναγκαία δύναμη και μια αρχή αξιοπιστίας. Κατόπιν, ο πραγματικός κίνδυνος είχε περάσει. Ποτέ πια δεν θα είχαν τέτοια ευκαιρία". Ο πρωθυπουργός Ζωρζ Πομπιντού είχε άλλη άποψη. "Είναι από την Πέμπτη, 16 Μαΐου, που αρχίσαμε να ανησυχούμε" δήλωσε λίγο αργότερα.\n↑ Αποκαλύφθηκε χωρίς περιστροφές στα απομνημονεύματα του Μορίς Γκριμό, τα οποία δημοσιεύθηκαν μετά τον θάνατό του: "Οι διαταγές μου ήταν να αποκλειστούν όλες οι γέφυρες, ώστε να εμποδιστούν οι διαδηλωτές να κατευθυνθούν προς το Καρτιέ Λατέν. Ήθελα να διοχετευθούν δυτικά, πρώτον γιατί έτσι θα χάνονταν σε μικρές επιχειρήσεις δολιοφθοράς χωρίς βαρύτητα και κυρίως γιατί εκεί θα προκαλούσαν τρόμο στους αστούς του 16ου Διαμερίσματος. Ακριβώς έτσι έγινε από την αρχή και σημειώθηκε και μια μικρή πυρκαγιά στο Χρηματιστήριο".\n↑ Mattei Dogan, How Civil War Was Avoided in France, International Political Science Review / Revue internationale de science politique, τ. 5, No. 3, Political Crises (1984)\n↑ Σύμφωνα με τα απομνημονεύματα του Αλέν ντε Μπουασιέ.\n↑ Daniel Singer, Prelude to Revolution: France in May 1968, South End Press (2002) ISBN 978-0-89608-682-1\nΒιβλιογραφία λήμματος[Επεξεργασία | επεξεργασία κώδικα]\nΒέικος, Θεόφιλος, «Η εξέγερση των σπουδαστών του ’68». Αντί 373 (1988), 38-40\nΑλτουσέρ, Λουί, «Μάης ‘φοιτητικός’ ή εργατικός;». Μετάφρ. Άγγελος Ελεφάντης, Ο πολίτης 91 (1988), 34-41.\nΆλλα βιβλία για τον Μάη του '68[Επεξεργασία | επεξεργασία κώδικα]\nΒασίλης Μηνακάκης, Μάης ’68 - Ρωγμή από το μέλλον, εκδόσεις ΚΨΜ, Απρίλιος 2018, ISBN 978-618-5156-47-3\nΚρίτων Ηλιόπουλος, Μεξικό 1968. Η εξέγερση, οι άνθρωποι, τα κείμενα , Οι Εκδόσεις των Συναδέλφων, Οκτώβριος 2018, ISBN 978-960-9797-68-9\n«Ένας καφές με την Κριστίν Ρος, για τις συνέχειες του Μάη του ’68», εκδόσεις Βαβυλωνία, Αθήνα, Δεκέμβριος 2018, ISBN 978-618-84114-0-1\n(γαλλικά) Αφίσες της εποχής Αρχειοθετήθηκε 2006-02-10 στο Wayback Machine.\nΑφίσες από το Μάη του '68\n(γαλλικά) Φωτογραφίες του Παρισινού Μάη από τον Jean-Claude Seine\nΑνακτήθηκε από "https://el.wikipedia.org/w/index.php?title=Μάης_του_%2768&oldid=9112256"\nΔιαδηλώσεις και διαμαρτυρίες στη Γαλλία\nΦοιτητικά και μαθητικά κινήματα στη Γαλλία\nΤελευταία τροποποίηση 19:14, 28 Οκτωβρίου 2021.


KΣΕ του 4ου (ΠΕ02): Περισσότερες επιλογές για τις αναζητήσεις στο Google\nH Google προσθέτει μια νέα επιλογή, όπου τα αποτελέσματα αναζητήσεων επιτρέπουν στους χρήστες να προβούν κατευθείαν στο επιθυμητό τμήμα μιας σελίδας\nΗ εταιρεία αναβάθμισε τα αποτελέσματα που εμφανίζονται στιςαναζητήσεις της, παρέχοντας συνδέσμους για διάφορα τμήματα των ιστοσελίδων, επιπρόσθετα του κλασικού Main page link.\nΟι νέοι υπό-σύνδεσμοι εμφανίζονται μαζί με ένα επεξηγηματικό κείμενο, το οποίο παίρνει η Google από την ιστοσελίδα, παρέχοντας παραδείγματα κειμένου όπου ο όρος της αναζήτησης εμφανίζεται.\nΟι χρήστες, μπορούν πλέον να κάνουν κλικ στο κύριο link και να ανατρέχουν στην αρχή της επιθυμητής σελίδας ή να πηγαίνουν κατευθείανστο συγκεκριμένο κομμάτι αυτής, που τους ενδιαφέρει.\nΑν τα κριτήρια αναζήτησης είναι πολύ συγκεκριμένα, τότε ένα και μόνο link εμφανίζεται για το σχετικό τμήμα της σελίδας.\nΗ Google δημιουργεί αυτά τα links σε τμήματα μιας σελίδας αυτόματα, χρησιμοποιώντας αλγόριθμους για την ανάλυση της δομής μιας ιστοσελίδας. Οι υπό-σύνδεσμοι θα εμφανίζονται μόνο όταν η μηχανή αναζήτησης "κρίνει" ότι είναι άμεσα σχετικοί, οπότε δεν θα τους εμφανίζουν όλα τα αποτελέσματα.\nΑναρτήθηκε από ΚΩΝΣΤΑΝΤΙΝΟΣ ΚΑΛΑΦΑΤΗΣ στις 6:26 μ.μ.\nΕτικέτες αναζήτηση, ευρετήριο, google


ΠΟΡΤΟΜΠΕΛΟ ΓΕΜΙΣΤΑ ΜΕ ΧΟΙΡΙΝΟ ΚΙΜΑ ΚΑΙ ΜΕΤΣΟΒΟΝΕ\nΜάι 28, 2016\n4 μεγάλα μανιτάρια πορτομπέλο, καλά καθαρισμένα με ένα νοτισμένο πανάκι\n80 ml ελαιόλαδο + 4 κουτ. σούπας επιπλέον\n500 γρ. χοιρινός κιμάς, από σπάλα\n1 μεγάλο ξερό κρεμμύδι, κομμένο σε λεπτές ροδέλες\n2 μέτριες ώριμες ντομάτες, τριμμένες\n1½ φλιτζ. τσαγιού Μετσοβόνε, τριμμένο + 4 κουτ. σούπας επιπλέον, για το ψήσιμο\n1 κουτ. γλυκού φυλλαράκια από φρέσκο θυμάρι\n½ ματσάκι μαϊντανός (τα φύλλα), ψιλοκομμένα\n½ ματσάκι δυόσμος (τα φύλλα), ψιλοκομμένα\nΒήμα 1 Ζεσταίνω τα 80 ml ελαιόλαδο σε μια φαρδιά και ρηχή κατσαρόλα, μέχρι να κάψει καλά. Ρίχνω τον κιμά και τον σοτάρω για 5 – 6 λεπτά, ανακατεύοντας διαρκώς με μια ξύλινη κουτάλα, μέχρι να αλλάξει παντού χρώμα. Προσθέτω το κρεμμύδι και το σκόρδο και συνεχίζω το σοτάρισμα για άλλα 2 λεπτά περίπου, μέχρι ο κιμάς να ροδίσει και το κρεμμύδι να μαλακώσει.\nΒήμα 2 Σβήνω με τη σάλτσα σόγιας και το κρασί. Μαγειρεύω για 1 λεπτό για να εξατμιστεί το αλκοόλ και προσθέτω τις τριμμένες ντομάτες, αλάτι, πιπέρι και τα φρέσκα κρεμμυδάκια. Χαμηλώνω τη φωτιά και σιγομαγειρεύω τον κιμά για 20 λεπτά περίπου, σε μέτρια φωτιά και με ξεσκέπαστη κατσαρόλα, μέχρι να πιει τα περισσότερα υγρά του.\nΒήμα 3 Αποσύρω από τη φωτιά και προσθέτω το 1 φλιτζάνι Μετσοβόνε, τη ρίγανη, το θυμάρι, το μαϊντανό και το δυόσμο. Ρίχνω λίγο αλάτι και άφθονο φρεσκοτριμμένο πιπέρι, ανακατεύω και αφήνω το μείγμα να κρυώσει ελαφρώς.\nΒήμα 4 Προθερμαίνω το φούρνο στους 170°C. Στρώνω με λαδόκολλα ένα μέτριο ταψί και αραδιάζω εκεί τα πορτομπέλο, με το άνοιγμα προς τα πάνω. Τα γεμίζω με το μείγμα του κιμά, μέχρι επάνω, και μοιράζω στο καθένα από 1 κουταλιά τριμμένο Μετσοβόνε.\nΒήμα 5 Ραντίζω με το επιπλέον ελαιόλαδο και τα ψήνω για περίπου 15 – 20 λεπτά, μέχρι να λιώσει το τυρί και να ροδίσει ο κιμάς. Τα σερβίρω ζεστά, σαν κύριο πιάτο, και συνοδεύω με μπόλικη παγωμένη μπιρίτσα!\nΚατηγορία: Λαχανικά, Μεζέδες-Ορεκτικά, Πρώτο πιάτο\nΤΑΡΤΑ ΜΕ ΒΛΗΤΑ ΚΑΙ COTTAGE CHEESE\nΑν τα παιδιά δυσκολεύονται να φάνε τα βλήτα, αυτή είναι η ιδανική συνταγή να τα δοκιμάσουν. Είμαι σίγουρη ότι θα ενθουσιαστούν.\nΧΟΙΡΙΝΟ ΛΕΜΟΝΑΤΟ ΜΕ ΚΑΡΟΤΑ\nΚλασσικό comfort πιάτο με ξυνούτσικη γεύση και ριγανάτο άρωμα. Η μπύρα κάνει τη σάλτσα ακόμα πιο νόστιμη και μεθυστική. Αν στο τέλος του μαγειρέματος, θέλετε μια πιο «δεμένη» σάλτσα, μπορείτε…


Απονομή Βραβείων RISE – Περιοδικό Moulding – Moulding Magazine\nΤην Τετάρτη 4 Δεκεμβρίου 2019 στο Ξενοδοχείο Civitel Attik πραγματοποιήθηκε η απονομή των βραβείων RISE (Retail Innovation for Sustainable Ecosystems) Awards,τα οποία και διοργάνωσε το Ινστιτούτο Έρευνας Λιανεμπορίου Καταναλωτικών Αγαθών.\nΟ στόχος του Διαγωνισμού ήταν η ανάδειξη, σχεδίαση και προώθηση καινοτόμων ιδεών που επικεντρώνονται στο βιώσιμο λιανεμπόριο τροφίμων και ευρύτερα των FMCG προϊόντων.Οι 10 συμμετοχές που συμμετείχαν στην τελική φάση,υποστηρίχθηκαν μέσω της δικτύωσης με σούπερ-μάρκετ και βιομηχανίες/προμηθευτές για μελλοντικές συνεργασίες και πιθανή ανάπτυξη του προϊόντος/υπηρεσίας τους και έλαβαν χρήσιμες συμβουλές (τεχνικές, διοικητικές, οργανωτικές κλπ) από ειδικούς του κλάδου για την επιχειρηματική τους ανάπτυξη.\nΟ Διαγωνισμός υποστηρίζεται από 9 σημαντικές εταιρίες: ΑΒ Βασιλόπουλος, Αθηναϊκή Ζυθοποιία, Coca Cola 3Ε, Δ. Μασούτης, ΜΕΓΑ Προϊόντα Ατομικής Υγιεινής, My Market, Ok! Anytime Market, Praktiker και Ελληνικές Υπεραγορές Σκλαβενίτης και τελεί υπό την Αιγίδα των ΣΕΒΤ και ΣΥΒΙΠYΣ.\nΑκολουθεί το πλήρες Δελτίο Τύπου του ΙΕΛΚΑ


Συλλεκτικό Παζάρι: Το βάψιμο των αβγών\nΤο έθιμο αυτό το πήραμε μάλλον από τους Εβραίους, αφού κι αυτοί γιορτάζοντας το δικό τους Πάσχα, έκαναν κάτι αντίστοιχο. Τη Μ. Πέμπτη το πρωί, οι γυναίκες έβαφαν τα αβγά κόκκινα (στις περισσότερες περιοχές, γι' αυτό κι ο λαός μας την ονομάζει Κόκκινη Πέμπτη ή Κοκκινοπέφτη), ή πολύχρωμα. Για το κόκκινο χρώμα δίνουν διάφορες εξηγήσεις. Άλλοι λένε ότι θυμίζει το αίμα του Χριστού, άλλοι λένε ότι είναι το χρώμα της χαράς κι άλλοι διηγούνται ότι όταν αναστήθηκε ο Χριστός, η πρώτη που τον είδε, ήταν η Μαρία η Μαγδαληνή. Έτρεξε να το αναγγείλει στους μαθητές του.\nΤην ώρα εκείνη συνάντησε μια γνωστή της γυναίκα που γύριζε από το κοτέτσι, κρατώντας στην ποδιά της αβγά.\n- Πού τρέχεις έτσι; Τη ρώτησε η γυναίκα.\n- Τρέχω να πω στους μαθητές του Κυρίου, πως εκείνος αναστήθηκε, απάντησε η Μαγδαληνή.\n- Δεν το πιστεύω. Θα το πιστέψω μόνο όταν αυτά τα αβγά που μάζεψα, γίνουν κόκκινα.\nΤο πρώτο που έβαφαν, είχε ξεχωριστεί σημασία για τη νοικοκυρά. Το ονόμαζαν «το αβγό της Παναγιάς» και το έβαζαν στο εικονοστάσι. Το παλιό, που είχαν κρατήσει από την προηγούμενη χρονιά (λένε μάλιστα ότι αυτό το αυγό δεν χάλαγε), το πέταγαν στο ποτάμι. Κάποτε το κράταγαν 7 χρόνια, μέχρι ο κρόκος του να γίνει σαν κεχριμπάρι και το είχαν σαν φυλακτό για τις έγκυες. Αυτό το αβγό το έλεγαν Κρατητήρα.\nΣε πολλά μέρη της Ελλάδας, οι νοικοκυρές, ανάλογα με τον αριθμό των μελών της οικογένειας, τοποθετούσαν σ' ένα κουτάκι τόσα αβγά και τα πήγαιναν στην εκκλησία το απόγευμα της Μ. Πέμπτης, για να πάρουν τη «θεία χάρη» από τα 12 ευαγγέλια που διαβάζονται εκείνο το βράδυ. Αυτά τα αβγά τα έλεγαν «ευαγγελισμένα» και τα άφηναν στην εκκλησία μέχρι το βράδυ του Μεγάλου Σαββάτου, οπότε και τα έφερναν ξανά στο σπίτι τους. Τα τσόφλια των «ευαγγελισμένων» αβγών τα έριχναν στα χωράφια, στις ρίζες των δέντρων κι έλεγαν την ευχή: «να πιάσουν όλα τα φυτέματα».\nΣτην Κορώνη, τα Μεγαλοπεφτιάτικα αβγά τα φυλάγανε και τα έτρωγαν όταν τους πονούσε ο λαιμός τους.\nΣτην Ύδρα, την βαφή των κόκκινων αβγών δεν τη έχυναν, γιατί πίστευαν πως έτσι δεν έδιωχναν την καλή τύχη των κοριτσιών τους.\nΑπό το βράδυ της Ανάστασης κι ύστερα, οι πιστοί τσουγκρίζουν τα κόκκινα αυγά, από εκδήλωση χαράς, ευχόμενοι: «Χριστός Ανέστη», κι αντεύχονται «Αληθώς Ανέστη».\nΑπο τον δάσκαλο κ.Βαχτσαβάνη Παναγιώτη του 55ου Δ.Σ. Αθηνών\nΑναρτήθηκε από ΓΙΑΝΝΗΣ ΜΥΛΩΝΑΣ στις 10:30 π.μ.\nΕτικέτες 4 ΑΠΡΙΛΙΟΣ, Εορταστικά-παραδόσεις


Ο Τραμπ φοβάται τις εκλογές και απειλεί με μηνύσεις για την επιστολική ψήφο | Η Εφημερίδα των Συντακτών\nUnable to retrieve https://twitter.com/realDonaldTrump/status/1290250416278532096 at this time, please check again later.\nΤο Κοινοβούλιο της Νεβάδα, που ελέγχεται από τους Δημοκρατικούς, ενέκρινε νόμο που προβλέπει ότι για λόγους ασφαλείας των πολιτών και για να αποφευχθεί η διασπορά του κορονοϊού, στην πολιτεία οι εκλογές του Νοεμβρίου θα διεξαχθούν ταχυδρομικά.\nΟ Ντόναλντ Τραμπ ισχυρίζεται ότι η επιστολική ψήφος θα επιτρέψει να γίνει ανεξέλεγκτη νοθεία, χωρίς ωστόσο να μπορεί να αποδείξει τον ισχυρισμό του. Με ανάρτησή του στο Twitter χαρακτήρισε τον νόμο «παράνομο, νυχτερινό πραξικόπημα» για «να μην κερδίσουν οι Ρεπουμπλικάνοι».\nΕνώ πρόσθεσε: «Χρησιμοποιούν την Covid για να κλέψουν την Πολιτεία. Θα τα πούμε στα Δικαστήρια».\nΟι εκλογολόγοι στις ΗΠΑ επισημαίνουν πάντως ότι η νοθεία οποιουδήποτε είδους, συμπεριλαμβανομένων και περιστατικών με επιστολές ψήφους, είναι εξαιρετικά σπάνια στη χώρα.\nΉδη άλλες πέντε πολιτείες (Γιούτα, Κολοράντο, Χαβάη, Όρεγκον και Ουάσιγκτον) διεξάγουν εκλογές με επιστολική ψήφο, ενώ η Καλιφόρνια και το Βερμόντ αποφάσισαν να το κάνουν φέτος, λόγω της πανδημίας. Οι περισσότερες Πολιτείες επιδιώκουν να διευρύνουν αυτό το σύστημα ώστε να μην προκληθεί συνωστισμός στα εκλογικά τμήματα την ημέρα των εκλογών.\nΕάν ο κυβερνήτης της Νεβάδα, Στιβ Σίσολακ (Δημοκρατικός), επικυρώσει τον νόμο, πράγμα που θεωρείται βέβαιο ότι θα κάνει, η Νεβάδα θα γίνει η έβδομη Πολιτεία που στέλνει ψηφοδέλτια σε όλους τους εγγεγραμμένους ψηφοφόρους για τις εκλογές της 3ης Νοεμβρίου. Η Γιούτα, το Κολοράντο, η Χαβάη, το Όρεγκον και η Ουάσινγκτον ήδη διεξάγουν τις εκλογές αποκλειστικά με επιστολικές ψήφους ενώ η Καλιφόρνια και το Βερμόντ αποφάσισαν να το κάνουν φέτος, λόγω της πανδημίας.\nΚαθώς πλησιάζουν οι εκλογές και οι δημοσκοπήσεις δείχνουν ότι ο Ντόναλντ Τραμπ υπολείπεται κατά πολύ του Τζο Μπάιντεν, ο Αμερικανός πρόεδρος φαίνεται ότι ενεργεί σπασμωδικά. Την περασμένη εβδομάδα άφησε να εννοηθεί ότι θα αναβάλει τις εκλογές -με επιχείρημα τον κορονοϊό, στον οποίο μέχρι πρόσφατα δήλωνε ότι δεν πίστευε ότι εγκυμονεί κινδύνους- αν και δεν έχει εξουσία που να του επιτρέπει να μεταφέρει εκλογική διαδικασία. Μετά αναγκάστηκε εμμέσως πλην σαφώς να το πάρει πίσω, λόγω και των αντιδράσεων που προκάλεσε και στο κόμμα του.\nΣήμερα, εκπρόσωπος του προεκλογικού επιτελείου του δεν ανταποκρίθηκε σε ένα αίτημα να σχολιάσει την απειλή περί μηνύσεων κατά της πολιτείας της Νεβάδα.\nΒΟΡΕΙΑ ΑΜΕΡΙΚΗ 01.08.2020, 06:00\nΣενάρια πολιτικής ανωμαλίας εάν ο Τραμπ ηττηθεί... λίγο!\nΕπικίνδυνα παιχνίδια με τη δημοκρατία από τον «πρόεδρο του χάους» με τις εκλογές του Νοεμβρίου να πλησιάζουν και την δημοσκοπική κατρακύλα του να είναι εμφανής.\nΒΟΡΕΙΑ ΑΜΕΡΙΚΗ 31.07.2020, 10:19\nΜετά το ράπισμα και από δικούς του στο Ρεπουμπλικανικό κόμμα ο Αμερικανός πρόεδρος προχώρησε σε αναδίπλωση για το πρωτοφανές αίτημα που διατύπωσε χθες περί ανάγκης να αναβληθούν οι προεδρικές εκλογές.\nΒΟΡΕΙΑ ΑΜΕΡΙΚΗ 30.07.2020, 18:58\nΥπάρχουν πολλά ζητήματα που προκύπτουν τα οποία είναι ικανά να βουλιάξουν τη χώρα σε βαθιά συνταγματική κρίση.\nΒΟΡΕΙΑ ΑΜΕΡΙΚΗ 22.02.2021, 17:57\nΑπορρίφθηκε οριστικά το αίτημα Τραμπ να μην ελεγχθούν τα φορολογικά του στοιχεία\nΤο Ανώτατο Δικαστήριο των ΗΠΑ απέρριψε με τελεσίδικο τρόπο το αίτημα του τέως προέδρου Ντόναλντ Τραμπ να μην δοθούν στους εισαγγελείς της Νέας Υόρκης τα φορολογικά του στοιχεία.


4 Ιανουαρίου 2018 | 04:25\nΑν μόλις αγοράσατε έναν αφυγραντήρα, τότε πιθανώς δεν ξοδέψατε μόνο ένα σεβαστό ποσό χρημάτων, αλλά και αρκετό χρονικό διάστημα συγκρίνοντας τα διάφορα μοντέλα και διαβάζοντας σχόλια για τα οφέλη της χρήσης ενός αφυγραντήρα στο σπίτι.\nΠροφανώς, ενδιαφέρεστε για την ποιότητα του αέρα στο σπίτι σας.\nΔείτε επίσης Το καθάρισμα του σπιτιού προκαλεί στους γυναικείους πνεύμονες ίδια ζημιά με το κάπνισμα 20 τσιγάρων την ημέρα\nΔείτε επίσης 4 λάθη που κάνουμε όλοι στο καθάρισμα των τζαμιών- Ο σωστός τρόπος για να το κάνεις!\nΔείτε επίσης 20 Υπέροχες Ιδέες για να Κάνετε το Σπίτι σας Αγνώριστο. Με την 7η θα την Ζηλέψετε!


ΘΥΜΑΡΙ – ALTERA VITA\nΑρχική σελίδα / ΘΥΜΑΡΙ\n€1.50 ME ΦΠΑ\nΘυμάρι Κυκλάδων σε συσκευασία 25 γρ. που περιέχει τα επίγεια τμήματα του φυτού.\nΆλλες Ονομασίες: Θύμιο, Θύμος & Σμάρι\nΒοηθάει σε προβλήματα στομάχου και εντέρων.\nΓια το συνάχι και τη γρίπη.\nΒοηθάει σε περιπτώσεις πνευματικής κατάπτωσης και στο άγχος.\nΕξαιρετικό για ρευματικές παθήσεις (πλύσεις).\nΑντιμετωπίζει τη τριχόπτωση.\nΕξαιρετικό για τον καθαρισμό των δοντιών.\nΑντιμετωπίζει στοματίτιδες και ερεθισμένες αμυγδαλές (γαργάρες).\nΠροέλευση: Ελλάδα. Νομό Κυκλάδων (συλλέγεται στην Σύρο στο αγρόκτημα της ΚΟΙΝΣΕΠ ΚΥΚΛΑΔΩΝ)\n1 κουτάλια φαγητού από θυμάρι (ή μια πρέζα άτριφτου) ζεματιέται με 1 ποτήρι βραστό νερό σ’ ένα σκεπασμένο δοχείο, αφήνεται για 10-15 λεπτά και στραγγίζεται πριν από τη χρήση.Για πλύσεις προετοιμάζεται το παραπάνω τσάι πιο συμπυκνωμένο στη δόση 50-60 γρ. σ’ ένα λίτρο νερό.\nΗ ονομασία θυμάρι προέρχεται από το ελληνικό ”θύμος”(πνεύμα, διάθεση). Η αρχική σημασία ήταν καπνός, που προφανώς οφείλεται στην έντονη οσμή του θυμαριού. Οι Αρχαίοι Αιγύπτιοι πιστεύεται ότι το χρησιμοποιούσαν για την ταρίχευση των νεκρών τους.\nΗ θεραπευτική δράση στους πνεύμονες και τους βρόγχους έγινε γνωστή μόλις το Μεσαίωνα. Η ηγούμενη Hildegard von Bingen εγκωμίασε το θυμάρι για την αντιμετώπιση της δύσπνοιας, του άσθματος και του κοκίτη. Η ευρεία χρήση αυτού του αρωματικού βοτάνου στην κουζίνα είναι ένα καλό παράδειγμα για την προστασία της υγείας με φυσικά υλικά. Το θυμάρι έχει αντιβακτηριδιακή δράση και, με τις ιδιότητες ρύθμισης της πέψης, κάνει πιο ωφέλιμα πολλά φαγητά, κυρίως το κρέας και τα αλλαντικά.Επιστημονικά τεκμηριωμένες εφαρμογές:\nΤόσο η επιτροπή Ε όσο και η ESCOP υποστηρίζουν τη χρήση του θυμαριού στις φλεγμονές της αναπνευστικής οδού, καθώς και στη βρογχίτιδα και τον κοκίτη. Η ESCOP επιπλέον για τη θεραπεία της φλεγμονής του γαστρικού βλεννογόνου και για την κακοσμία του στόματος. Το θυμάρι ενισχύει σε πρώτο επίπεδο την απόχρεμψη στο βήχα(με τα περιεχόμενα τερπένια) και κατευνάζει τους σπασμούς του βήχα (με τα φλαβονοειδή).\nΤο θυμαρέλαιο που περιέχεται στο αιθέριο έλαιο (έως 50%) έχει επίσης έντονη αντιμικροβιακή δράση εναντίον διαφόρων βακτηρίων, ιών και μυκήτων και ενισχύει την αιμάτωση του δέρματος.\nΤο εκχύλισμα του θυμαριού διαθέτει επίσης καλές αντιοξειδωτικές ιδιότητες.


MagnesiaSports.gr - Ρεάλ και Λίβερπουλ θέλουν να καθίσουν στον θρόνο της πρωταθλήτριας Ευρώπης\n26/05/2018 - 12:50\nΡεάλ Μαδρίτης και Λίβερπουλ θα αναμετρηθούν σήμερα (26/5 21:45. ΕΡΤ 1, Otesport 1) στο Κίεβο, στον τελικό του Champions League, με έπαθλο τον «θρόνο» της πρωταθλήτριας Ευρώπης.\nΚριστιάνο Ρονάλντο κόντρα στον Μοχάμεντ Σάλαχ, δύο «μηχανές» παραγωγής γκολ, στη μάχη του κορυφαίου ποδοσφαρικού προϊόντος, σε συλλογικό επίπεδο.\nΟ Ζινεντίν Ζιντάν έγινε την περασμένη χρονιά, ο πρώτος προπονητής που κατάφερε να κερδίσει δύο διαδοχικά Champions League, κάτι που είχε καταφέρει ο Αρίγκο Σάκι με τη Μίλαν το 1989 και 1990 το κύπελλο Πρωταθλητριών.\nΣήμερα στην πρωτεύουσα της Ουκρανίας, Ο «Ζιζού» θα επιχειρήσει να γίνει ο πρώτος προπονητής που θα κερδίσει το κορυφαίο ευρωπαϊκό κύπελλο σε τρεις διαδοχικές σεζόν.\nΟ Ζιντάν είναι ήδη, ο μόνος προπονητής που υπερασπίστηκε τον τίτλο στο Champions League και ο πρώτος μετά τον) που κατέκτησε διαδοχικά κορυφαία τουρνουά.\nΤο 1981, το «Parc des Princes» του Παρισιού φιλοξένησε τον τελικό του κυπέλλου πρωταθλητριών με τη Λίβερπουλ να επικρατεί της Ρεάλ Μαδρίτης με 1-0. Αυτή ήταν και η τελευταία φορά που η Ρεάλ Μαδρίτης έχασε σε τελικό.\nΟι δύο τους επιστρέφουν σήμερα αντιμέτωπες, με τη Ρεάλ Μαδρίτης να έχει κληρωθεί ως τυπικά γηπεδούχος. Οι Μαδριλένοι μετρούν 15 τελικούς στην κορυφαία διοργάνωση (12 νίκες και 3 ήττες), ενώ οι Άγγλοι επτά (5 νίκες και 2 ήττες).\nΑπό τότε που η Ρεάλ Μαδρίτης έφτασε (και κέρδισε) τους πρώτους πέντε τελικούς του κυπέλλου πρωταθλητριών μεταξύ 1956 και 1960, μόνο πέντε άλλες ομάδες είχαν καταφέρει ακόμη τρεις συνεχείς παρουσίες: Γιουβέντους, Μίλαν, Μπάγερν, Άγιαξ και Μπενφίκα.\nΟ Μίλοραντ Μάζιτς θα είναι ο διαιτητής του τελικού του Champions League. Η επιτροπή διαιτησίας της ευρωπαϊκής ποδοσφαιρικής συνομοσπονδίας όρισε τον 45χρονο Σέρβο διαιτητή για να διευθύνει το μεγάλο τελικό στο Κίεβο.\nΡΕΑΛ ΜΑΔΡΙΤΗΣ (Ζινεντίν Ζιντάν): Νάβας, Ράμος, Βαράν, Καρβαχάλ, Μαρσέλο, Ρονάλντο, Κρόος, Κασεμίρο, Μπενζεμά, Μόντριτς, Ισκο.\nΛΙΒΕΡΠΟΥΛ (Γιούρκεν Κλοπ): Κάριους, Αλεξάντερ-Άρλοντ, Λόβρεν, Φαν Ντάικ, Ρόμπερτσον, Χέντερσον, Βαϊνάλντουμ, Μίλνερ, Σαλάχ, Μανέ, Φιρμίνο.\nΕπόμενο άρθρο: « Οι τζιχαντιστές απειλούν να αποκεφαλίσουν Μέσι και Ρονάλντο Απόλυτη κυρίαρχος η Ρεάλ στο Τσάμπιονς Λιγκ, 3-1 τη Λίβερπουλ »


Πριν & μετά τη Λυρική – News.gr\nΠριν & μετά τη Λυρική\nΜε αφορμή το ιδιαίτερα ενδιαφέρον, νέο πρόγραμμα της Εθνικής Λυρικής Σκηνής για τη σεζόν 2012-2013, αναζητούμε τα στέκια και τα μέρη στα οποία θα βρεθούμε πριν ή μετά τις παραστάσεις. Κράτα σημειώσεις…\nΠριν ξεκινήσεις τις βόλτες, δες αναλυτικά το πρόγραμμα της Εθνικής Λυρικής Σκηνής για τη σεζόν 2012-2013 με ένα κλικ εδώ.\nSHOP: Chef In Love\nΏρα για… νόστιμο shopping στο "χαρούμενο" κατάστημα του σεφ Αντώνη Καβαλιέρου. Εδώ θα αναζητήσεις ελληνικά και ξένα περιοδικά μαγειρικής αλλά και διάφορα αξεσουάρ και στολές για… σεφ στο σπίτι! Η βιβλιοθήκη του φιλοξενεί μαγειρικά και οινολογικά βιβλία και συνταγές, ενώ θα βρεις φυσικά και όλα τα απαραίτητα σκεύη για να εξοπλίσεις την κουζίνα σου.\nInfo: Εμ. Μπενάκη 17, Αθήνα, τηλ. 210 3837140\nDRINK: Κόκκινος Λωτός\nΜικροσκοπικό bar, πλαστικά ποτήρια και self service, είναι μόνο ορισμένα από τα στοιχεία που έχουν χαρίσει στον Κόκκινο Λωτό το χαρακτηρισμό του "bar της κρίσης". Το ποτό εδώ ξεκινά από €3,20, ο καφές από €0,8, ενώ στη διακόσμηση κυριαρχούν οι κόκκινοι τόνοι, που το κάνουν ακόμα πιο ζεστό. Μην το φοβηθείς! Είναι τίμιο και κυρίως αξίζει τα λεφτά του.\nInfo: Ζωοδόχου Πηγής 5, Εξάρχεια, τηλ. 210 3801380\nΜια σίγουρη, δοκιμασμένη και κλασική συνταγή, ιδανική για ένα δείπνο μετά τη Λυρική. Ειδικά για το διάστημα Τρίτη με Παρασκευή βράδυ, στο 17 προσφέρεται μενού με €30/άτομο στο οποίο ο πελάτης μπορεί να επιλέξει ανάμεσα από μια ειδικά διαμορφωμένη λίστα, έως και 3 πιάτα και μάλιστα να τα απολαύσει συνοδεία live μουσικής.\nInfo: Λυκαβηττού 2 & Ακαδημίας, Κολωνάκι, τηλ. 210 3647049\nΕστιατόρια Κέντρο Αθήνα Φτηνά bars Bars\nΜανόν Λεσκώ: Με Πουτσίνι η έναρξη της σεζόν στη Λυρική


Κώστας Μήτογλου: Ο 19χρονος Έλληνας του Ουέικ Φόρεστ | HuffPost Greece\n25/06/2015 07:43 EEST | Updated 25/06/2015 07:44 EEST\nΚώστας Μήτογλου: Ο 19χρονος Έλληνας του Ουέικ Φόρεστ\nΑν δυναμώσει μυϊκά και αφήσει μακρύ μαλλί, μπορεί να γίνει ο... Ντιρκ Νοβίτσκι του ελληνικού μπάσκετ. Ολίγον τι αιρετική, αυθαίρετη και πρόωρη η -υποθετική- άποψη για ένα παιδί που μόλις έκλεισε τα 19 (11 Ιουνίου 1996). Αυτό όμως προστάζουν το ταλέντο και τα προσόντα τουΚώστα Μήτογλου. Του πιτσιρικά που μετά την πρώτη, κολεγιακή, χρονιά του στο Ουέικ Φόρεστ βαδίζει στα χνάρια του Τιμ Ντάνκαν και του Κρις Πολ, των δύο πιο φημισμένων απόφοιτων του πανεπιστημίου από τη Νότια Καρολίνα.\nΗ αλλαγή πλεύσης και η πρώτη χρονιά\nΟ "Ντίνος" προτίμησε μετά το πρώτο συμβόλαιο του με τον Άρη ν' αλλάξει γρήγορα κατεύθυνση, αφού στην πρώτη χρονιά δεν είχε την πρόοδο που θα ήθελε. Κόντρα στα σχέδια των "κιτρίνων", οι οποίοι είχαν πληρώσει για να τον αποκτήσουν από τα Αστέρια και δεν είχαν το παραμικρό κέρδος, ο μικρός επέλεξε να συνδυάσει το μπάσκετ με τις σπουδές του στο κολέγιο του Ουίνστον-Σάλεμ και μόνο λίγους μήνες μετά μοιάζει να έχει ήδη "εξαργυρώσει" μέρος της απόφασής του αυτής.\nΜολονότι ερχόταν συνήθως από τον πάγκο, τέλειωσε την πρώτη σεζόν του ως τρίτος σκόρερ της ομάδας (9.7 πόντοι), πίσω μόνο από τονΚόντι-Μίλερ ΜακΚιντάιρ και τον Ντέβιν Τόμας, ως τρίτος ριμπάουντερ (4.6) και κυρίως σουτάροντας με 38,5% από το τρίποντο. "Προτιμώ να τον έχω να εκτελεί απ' έξω παρά να κάνει λέι απ", δήλωνε με χιούμορ ο κόουτς Ντάνι Μάνινγκ μετά το νικηφόρο 72-70 επί του Μαϊάμι, ματς στο οποίο ο Μήτογλου πέτυχε 6 (στα 7) τρίποντα και... 0 (στα 4) δίποντα.\nΗ συνύπαρξη με τον Ντάνι Μάνινγκ\nΟ Μάνινγκ υπήρξε ένα κλασικό "4άρι" της εποχής του (1988-2003) με δύο-τρεις καταπληκτικές σεζόν στο βιογραφικό του. Ευέλικτος παρά τη σωματοδομή του και το πρόβλημα στα γόνατα, εξαίρετος επιθετικός και πολύ καλός ριμπάουντερ, είχε -προτού φύγει για το Φίνιξ- 23.7 πόντους και 7 ριμπάουντ ανά αγώνα με τους Λος Άντζελες Κλίπερς. Σπάνια όμως σούταρε έξω από τη γραμμή του τριπόντου και στο πρόσωπο του Μήτογλου ο βετεράνος All-Star, 6ος καλύτερος παίκτης του 1998 και μέλος της ολυμπιακή ομάδα των ΗΠΑ στη Σεούλ ως κολεγιόπαιδο βλέπει (πιθανόν) μια βελτιωμένη έκδοση του εαυτού του, την οποία και προφανώς θα ήθελε να εξελίξει όσο γίνεται.\nΤον 19χρονο Έλληνα, όταν δήλωσε ενδιαφέρον να μεταβεί στο NCAA, τον πλησίασαν και τον διεκδικούσαν τόσο το Τεμπλ όσο και το Ολντ Ντομίνιον, αλλά η παρουσία του Μάνινγκ στον πάγκο του Ουέικ Φόρεστ έπαιξε κομβικό ρόλο. Όπου βρεθεί και όπου σταθεί ο Μήτογλου αναφέρεται στον άνθρωπο που (μαζί με το υπόλοιπο σταφ) έχει αναλάβει να τον "πλάσει" και να τον προετοιμάσει για μία λαμπρή καριέρα στα παρκέ, χωρίς να είναι φειδωλός στα κοπλιμέντα για τη δουλειά που γίνεται πριν από κάθε αγώνα. Αλήθεια είναι το Κάνσας ωρίμασε ως προπονητή τον παλαίμαχο πάουερ φόργουορντ.\nΧωρίς κόμπλεξ, χωρίς πλάτη\nΟ πρώην παίκτης του Άρη προσπαθεί ν' ακούσει, να αφομιώσει και να μάθει όσα περισσότερα μπορεί. Έχει τα κότσια, είναι ακομπλεξάριστος, δεν φοβάται να σουτάρει (πιο γρήγορα και από τη σκιά του) όταν βρεθεί με την μπάλα στα χέρια, παίρνει πάντα τις τελευταίες επιθέσεις και μπαίνει στις μάχες με τους αντιπάλους για να κόψει κάθε αντίπαλη προσπάθεια.\nΤι χρειάζεται ν' αναπτύξει; Αφενός μεν το παιχνίδι χαμηλά που του λείπει πολύ, προκειμένου ν' απειλεί με περισσότερους τρόπους, αφετέρου δε η διάρκεια, που θα τον καθιερώσει. Έχει γνώση των αδυναμιών του και μοχθεί για να βελτιωθεί - ιδίως στον τρόπο που διδάσκει ελληνικά στους συμπαίκτες του.\nΤο ματς με το Σίριακιουζ\nΣτο ματς με το φημισμένο Σίριακιουζ τον περασμένο Ιανουάριο, ο πιτσιρικάς έκανε μια σπουδαία εμφάνιση, την καλύτερη του ως freshman. Τέλειωσε το ματς με 26 πόντους από 10/13 σουτ και 6 ριμπάουντ, με αποτέλεσμα παρά την ήττα των "Ντίμον Ντίκονς" στην παράταση οι προβολείς να στραφούν πάνω του. Ο Μάνινγκ δήλωσε πως ο Μήτογλου επανέλαβε ό,τι κάνει δυο και τρεις φορές την εβδομάδα στην προπόνηση, οι συμπαίκτες του δεν αιφνιδιάστηκαν από τις επιδόσεις του συμπαίκτη τους.\nΟ Τζιμ Μποχάιμ, κόουτς του Σίρακιουζ, τόνιζε αμέσως μετά ότι "τέτοιους σουτέρ δεν τους αφήνεις να βρουν ρυθμό" και δεν είχε άδικο, αφού ο Μήτογλου δεν αστόχησε στα πρώτα εννέα σουτ που πήρε, ανατρέποντας τα δεδομένα ενός αγώνα που μπορεί να μην είχε ευτυχή κατάληξη για το Ουέικ Φόρεστ, αλλά κατέδειξε πόσο ψηλά τοποθετείται το ταβάνι του μικρού.\nΏρα να τον δούμε\nΣυνολικά ο "Greek Deac" πέτυχε 10 ή περισσότερους πόντους σε 13 από τα 32 παιχνίδια που αγωνίστηκε πέρυσι, ενώ απέναντι στο Αϊόνα έκανε το ένα και μοναδικό νταμπλ-νταμπλ της χρονιάς (10 πόντοι, 11 ριμπάουντ).\nΑναπόφευκτα οι εμφανίσεις του έχουν δημιουργήσει προσδοκίες για ένα λαμπρό μέλλον, στις ΗΠΑ ή στην Ευρώπη. Μέχρι τη δεύτερη χρονιά του πάντως έχει αρκετό χρόνο. Στο μεσοδιάστημα θα παίξει με την Εθνική Εφήβων στο Παγκόσμιο Κύπελλο του Ηρακλείου (και στο Ευρωμπάσκετ της Ιταλίας). Να μια ευκαιρία να διαπιστώσουμε πώς ένα παιδί με πλούσιο ταλέντο έχει αρχίσει να εξελίσσεται σε έτοιμο αθλητή.\nΜήπως και ο Ντιρκ Νοβίτσκι ένας άγουρος 20χρονος δεν ήταν το 1998;\nPLUS: ΑΘΛΗΤΙΣΜΟΣ Κώστας Μήτογλου μπάσκετ Ουέικ Φόρεστ


Επιμελητήριο Γρεβενών: Υποχρέωση των επιχηρήσεων η καταχώρηση στο Γενικό Εμπορικό Μητρώο (ΓΕΜΗ) | Grevenamedia.gr - 24 ώρες Τοπικές ειδήσεις Δυτ Μακεδονίας\n1 Σεπ, 2016 Γρεβενά, Ειδήσεις 0\nΤο Επιμελητήριο Γρεβενών υπενθυμίζει τις επιχ/σεις για την υποχρέωση καταχώρησης στο Γενικό Εμπορικό Μητρώο (ΓΕΜΗ) του αποδεικτικού υποβολής Δήλωσης Φορολογίας Εισοδήματος.\nΗ καταχώρηση στο ΓΕΜΗ του αποδεικτικού υποβολής φορολογίας εισοδήματος είναι υποχρεωτική και αφορά τις προσωπικές επιχ/σεις και λοιπούς υπόχρεους ΟΕ, ΕΕ, ΣυνΠΕ, Ατομικές,Κοινοπραξίες πλήν των κεφαλαιουχικών εταιριών ΑΕ, ΕΠΕ, ΙΚΕ.\nΗ καταχώρηση του αποδεικτικού αυτού πρέπει να γίνει από τον υπόχρεο με ταυτόχρονη την καταβολή του προβλεπόμενου τέλους καταχώρησης, δεδομένου ότι προβλέπετε από τον νόμο πρόστιμο.\nΟι ενδιαφερόμενοι θα παραλαμβάνουν από τους λογιστές τους την πρώτη σελίδα του Ε1 της φορολογικής τους δήλωσης και ακολούθως θα επισκέπτονται το Επιμελητήριο και θα εξυπηρετούνται ηλεκτρονικά.\nΠροηγούμενο Νομικοί κύκλοι: 〈〈 Θα καταπέσει στο Εφετείο το βούλευμα του Πρωτοδικείου Γρεβενών για τους κ. Κουπτσίδη, Κοψαχείλη, Τόσκα και Κουτσοτόλη 〉〉\nΕπόμενο Νοσηλευτική και Διατροφική υποστήριξη ασθενούς


Νέος Αγρότης: Κρητικό σαπούνι με ελαιόλαδο & βότανα: Φτιάξ’το μόνος σου!\nΣύμφωνα με το μύθο το σαπούνι προέρχεται από την Αρχαία Ελλάδα και πήρε το όνομα του από την ποιήτρια Σαπφώ.\nΗ σαπωνοποιία λέγεται ότι εφευρέθηκε στη Λέσβο κατά τύχη όταν οι βροχές παρέσυραν το ζωικό λίπος και τις στάχτες (υπολείμματα από θυσίες ζώων στους αρχαίους θεούς) και έδωσαν ένα κιτρινωπό χρώμα στο ποτάμι.\nΤότε οι νοικοκυρές που έπλεναν τα ρούχα τους εκεί παρατήρησαν ότι αυτά καθάριζαν καλύτερα. Η διάσημη λεσβία ποιήτρια Σαπφώ ήταν η πρώτη που κατέγραψε το γεγονός και έτσι η σαπωνοποίηση πήρε το όνομα της.\nΠέρασαν πολλοί αιώνες από την εποχή της Σαπφούς και η διαδικασία της σαπωνοποιίας εξελίχθηκε και βελτιώθηκε με νέες γνώσεις και εργαλεία. Στο δεύτερο μισό του 15ου αιώνα, η παραγωγή σαπουνιού είχε εξαπλωθεί στην Ευρώπη αλλά οι πιο δημοφιλείς σαπωνοποιίες ήταν στη Γαλλία (ιδιαίτερα στη Μασσαλία) και στο Λονδίνο.\nΤο σαπούνι της Μασσαλίας παραμένει μέχρι σήμερα πολύ δημοφιλές, αλλά αυτό που δεν γνωρίζουμε οι περισσότεροι είναι ότι για ένα μεγάλο χρονικό διάστημα η σαπωνοποιία της Μασσαλίας χρησιμοποίησε το κρητικό ελαιόλαδο λόγω των καταστροφών της ελαιοπαραγωγής στη Γαλλία στα τέλη του 17ου αιώνα.\nΕίναι η εποχή που η Κρήτη βρίσκεται υπό οθωμανική κυριαρχία και οι πρώτες βιοτεχνίες σαπουνιού ανήκουν σε Τούρκους.\nΗ υψηλή ζήτηση για κρητικό ελαιόλαδο διπλασίασε τις εξαγωγές του κατά τον 18ο και 19ο αιώνα και παράλληλα αναπτύχθηκε η σαπωνοποιία στην Κρήτη, με περίπου 45 βιοτεχνίες σαπουνιού στο νησί και εξαγωγές στη Συρία, τη Μικρά Ασία και πολλές άλλες περιοχές της Μεσογείου.\nΤο ελαιόλαδο χρησιμοποιήθηκε λοιπόν για την κατασκευή σπιτικού σαπουνιού για πολλούς αιώνες στην Κρήτη, ειδικά στις εποχές που οι άνθρωποι είχαν περιορισμένους πόρους για να καλύψουν τις καθημερινές τους ανάγκες. Όχι πολύ παλιά, οι γυναίκες της Κρήτης συγκέντρωναν το «φετσόλαδο» (το λάδι που έχει μείνει σαν κατακάθι στον πάτο των βαρελιών) κι έφτιαχναν μεγάλες ποσότητες σπιτικού σαπουνιού.\nΜε αυτή την έννοια η έννοια της ανακύκλωσης δεν είναι ακριβώς κάτι νέο. Πολύ συχνά αυτή ήταν μια συλλογική δραστηριότητα, στην οποία συμμετείχαν όλες οι γυναίκες του χωριού, οι οποίες στη συνέχεια μοιράζονταν το σαπούνι.\nΕίχαμε την τύχη να βρεθούμε σε ένα από τα εργαστήρια της στο συνεταιριστικό χώρο\n«Το Κουκούτσι» και πλέον μπορούμε να φτιάξουμε σπιτικό μοσχοσάπουνο με αγνά κρητικά υλικά!\nΗ συνταγή που ακολουθεί βασίζεται στην «ψυχρή μέθοδο» που θεωρείται καλύτερη από την «θερμή μέθοδο» που χρησιμοποιείται στην βιομηχανία για τον λόγο ότι έτσι παραμένει η γλυκερίνη στο σαπούνι (που συνήθως απομακρύνεται από το βιομηχανικό σαπούνι και πωλείται στις βιομηχανίες καλλυντικών), η οποία ενυδατώνει το δέρμα.\nΤο «κρητικό σαπούνι» κρατάει τις φυσικές ενυδατικές ιδιότητες του ελαιόλαδου, είναι απαλό, υγιεινό, χωρίς χημικά και είναι πλούσιο σε βιταμίνη Ε και αντιοξειδωτικά, και κατάλληλο για όλα τα δέρματα.\nΜπορεί να εμπλουτιστεί με βότανα (λεβάντα, χαμομήλι κ.ά.), αιθέρια έλαια και άλλα έλαια, ανάλογα με τις ανάγκες του δέρματος ή τις προτιμήσεις του καθένα.\nΦτιάξε το Μοσχοσάπουνο σουΞεκινάμε με τα βασικά.\nΕπειδή η σαπωνοποιία συνεπάγεται χημεία, απαιτούνται ακριβείς μετρήσεις και άρα το πρώτο που θα χρειαστείς είναι μια ζυγαριά ακριβείας.\nΕπίσης χρειάζεσαι καθαρό ελαιόλαδο (όχι χρησιμοποιημένο από το τηγάνι σου!) εφόσον θέλουμε να χαρίσουμε τις καλύτερες ιδιότητες του για το δέρμα μας, και αποξηραμένα βότανα (όχι φρέσκα). Όσο για το νερό, οι γιαγιάδες μας χρησιμοποιούσαν βρόχινο νερό.\nΑν δεν έχεις τρόπο να μαζέψεις το νερό της βροχής, μπορείς εναλλακτικά να χρησιμοποιήσεις σταχτόνερο ή απιονισμένο νερό το οποίο είναι μαλακό και χωρίς άλατα – που είναι και το ζητούμενο.\nΤα συστατικά και τα εργαλεία που θα χρειαστείς για τη συνταγή του «Μοσχοσάπουνου» είναι τα εξής: μια λεκάνη που θα αναμείξεις όλα τα συστατικά (περίπου 4-5 λίτρα), μια κουτάλα (ξύλινη, πλαστική, μεταλλική αλλά όχι αλουμινένια!), 810 γρ. νερό, 292 γρ. καυστική σόδα (θα την αγοράσεις από καταστήματα για υδραυλικά ή με μπαχαρικά), 2410 γρ. καθαρό ελαιόλαδο, βότανα ή / και αιθέρια έλαια της επιλογής σου, μια κατσαρόλα και ένα καλούπι (μπορείς να χρησιμοποιήσεις ένα ταψί ή μικρές ατομικές αυτοσχέδιες φόρμες π.χ. κεσεδάκια από γιαούρτια).\nΚαι οπωσδήποτε: ένα ζευγάρι γάντια για να προστατεύσεις τα χέρια σου από την καυστική σόδα.\nΤα παραπάνω υλικά είναι αρκετά για να φτιάξεις περίπου 30 σαπούνια!\nΒήμα 5ο: Αρχίσεις να ανακατεύεις μέχρι το μείγμα να αρχίσει να πήζει, ώσπου να μοιάζει με μια καλομαγειρεμένη μπεσαμέλ!\nΑν είσαι παραδοσιακός τύπος και ανακατεύεις με την κουτάλα, θα σου πάρει περίπου 2 ώρες.\nΑπό την άλλη με τη βοήθεια της τεχνολογίας, δηλαδή με ένα μίξερ χειρός η διαδικασία επισπεύδεται σε περίπου μισή ώρα!\nΒήμα 6ο: Στο τελικό στάδιο του ανακατέματος προσθέτεις το αιθέριο έλαιο – εφόσον θέλεις να χρησιμοποιήσεις βέβαια.\nΘα χρειαστείς περίπου 5 ml από το έλαιο της προτίμησης σου (ιδανικά πρέπει να είναι ίδιο με το βότανο που χρησιμοποίησες πχ λεβάντα).\nΈπειτα αδειάζεις το μείγμα που πλέον είναι αρκετά πηκτό στο καλούπι σου. Μπορείς να χρησιμοποιήσεις ένα καθαρό ταψί στο οποίο έχεις στρώσει λαδόκολλα.\nΉ μικρά ατομικά καλούπια (όπως πχ οι φόρμες που κάνουν τα παιδιά σχήματα στην άμμο), ή ακόμα και άδεια κεσεδάκια από γιαούρτια.\nΤο μοσχοσάπουνο σου είναι έτοιμο!\nΉ μάλλον, όχι ακριβώς, μη βιάζεσαι.\nΤο τοποθετείς σε μέρος δροσερό και σκιερό και θα πρέπει να περιμένεις περίπου 10 μέρες μέχρι να το ξεκαλουπώσεις αναποδογυρίζοντας το σε ένα τραπέζι.\nΤο κόβεις σε πλάκες και τις τοποθετείς τη μία δίπλα στην άλλη και πάλι σε ένα μέρος χωρίς υγρασία και ήλιο όπου θα μείνουν να ωριμάσουν τους επόμενους 3 μήνες (ενδιάμεσα αν θες μπορείς να γυρίσεις τις πλάκες από την άλλη μεριά μία φορά).\nΌταν μετά από αυτό το διάστημα δεις ότι τα σαπούνια σου έχουν καλυφθεί από μια στρώση λευκής πούδρας, μην ανησυχήσεις, κάθε άλλο: είναι σημάδι ωρίμανσης.


Τα 10 καλύτερα ξενοδοχεία κοντά σε: Holiday Inn Express Yuma\nΤα καλύτερα ξενοδοχεία κοντά σε: Holiday Inn Express Yuma\nΞενοδοχεία κοντά σε: Holiday Inn Express Yuma\nHoliday Inn Express Yuma: Διαβάστε κριτικές\nΦίλτροΣε οποιαδήποτε απόσταση από: Holiday Inn Express Yuma\n1,9 χλμ. από Holiday Inn Express Yuma\n2,1 χλμ. από Holiday Inn Express Yuma\n1,7 χλμ. από Holiday Inn Express Yuma\n0,0 χλμ. από Holiday Inn Express Yuma\n2,5 χλμ. από Holiday Inn Express Yuma\n1,3 χλμ. από Holiday Inn Express Yuma\n2,3 χλμ. από Holiday Inn Express Yuma\n4,2 χλμ. από Holiday Inn Express Yuma\n1,8 χλμ. από Holiday Inn Express Yuma\n2,7 χλμ. από Holiday Inn Express Yuma\n1,5 χλμ. από Holiday Inn Express Yuma\n2,6 χλμ. από Holiday Inn Express Yuma\n1,4 χλμ. από Holiday Inn Express Yuma\n3,5 χλμ. από Holiday Inn Express Yuma\n1,6 χλμ. από Holiday Inn Express Yuma\n2,9 χλμ. από Holiday Inn Express Yuma\n4,9 χλμ. από Holiday Inn Express Yuma


Μαραγκός: Μεγάλη πρόκληση να κερδίσεις τον Ντίμιταρ Μπερμπάτοφ\nΜΑΡΑΓΚΟΣ: ΜΕΓΑΛΗ ΠΡΟΚΛΗΣΗ ΝΑ ΚΕΡΔΙΣΕΙΣ ΤΟΝ ΝΤΙΜΙΤΑΡ ΜΠΕΡΜΠΑΤΟΦ από Voria.gr article https://www.voria.gr/article/maragkos-megali-proklisi-na-kerdisis-ton-ntimitar-mpermpatof Για την ερχόμενη αναμέτρηση της Βέροιας με τον ΠΑΟΚ στην έδρα της πρώτης και την ενδεχόμενη συμμετοχή του Μπερμπάτοφ μίλησε ο Στέλιος Μαραγκός. 11.09.2015 18:10\nΜΑΡΑΓΚΟΣ: ΜΕΓΑΛΗ ΠΡΟΚΛΗΣΗ ΝΑ ΚΕΡΔΙΣΕΙΣ ΤΟΝ ΝΤΙΜΙΤΑΡ ΜΠΕΡΜΠΑΤΟΦ\n11/09/2015, 18:10 |\nΓια την ερχόμενη αναμέτρηση της Βέροιας με τον ΠΑΟΚ στην έδρα της πρώτης και την ενδεχόμενη συμμετοχή του Μπερμπάτοφ μίλησε ο Στέλιος Μαραγκός.\nΟ αμυντικός της Βέροιας, Στέλιος Μαραγκός, μιλώντας στο ραδιοφωνικό σταθμό «Αθλητικό Metropolis» αναφέρθηκε στην ερχόμενη αναμέτρηση με τον ΠΑΟΚ στην έδρα της «βασίλισσας του Βορρά» και την ενδεχόμενη συμμετοχή του Μπερμπάτοφ.\nΓια το παιχνίδι με τον ΠΑΟΚ: «Είναι ένα δύσκολο παιχνίδι με μια μεγάλη ομάδα. Δεν είναι καλό για εμάς το κακό ξεκίνημα του ΠΑΟΚ και ίσως μιλήσει ο εγωισμός των παικτών του. Για μένα είναι αρνητικό».\nΓια τον Μπερμπάτοφ: «Μιλάμε για ένα παίκτη παγκόσμιας κλάσης που ανεβάζει επίπεδο τον ΠΑΟΚ γενικότερα, όχι μόνο αγωνιστικά. Εγώ, προσωπικά, θα ήθελα να παίξει γιατί είναι πρόκληση να κερδίσεις έναν τέτοιο παίκτη»\nΓια το γεγονός πως ο Καρυπίδης ανέλαβε τον Άρη και τι λένε οι φίλαθλοι στη Βέροια: «Εμείς έχουμε πάρει τις εγγυήσεις για την ομάδα και δεν ανησυχούμε. Αρχικά υπήρξε μια αβεβαιότητα στα αποδυτήρια, συζητήσαμε με τον πρόεδρο και όλα είναι καλά. Είμαστε πληρωμένοι στην ώρα μας και δεν υπάρχει λόγος ανησυχίας. Νομίζω ότι οι φίλαθλοι θα τον στηρίξουν γιατί δεν είπε ότι θα παρατήσει την ομάδα. Αν μεταβιβάσει αλλού την ομάδα, αυτό είναι άλλο θέμα».\nΓια τους Βρύζα και Γεωργιάδη: «Είναι τρομεροί επαγγελματίες με σπουδαία καριέρα ποδοσφαιρική και στη μετέπειτα πορεία τους. Παρότι έχουν γράψει ιστορία με τον ΠΑΟΚ, δουλεύουν πλέον για το καλό της Βέροιας».\nΓια το που θα κριθεί το παιχνίδι: «Και το φιλικό που παίξαμε ήταν ένα κλειστό παιχνίδι χωρίς πολλές φάσεις, έγινε το λάθος και μπήκε το γκολ. Πιστεύω θα κριθεί στο γκολ».\nΓια τους στόχους της Βέροιας και αν μπορεί να χτυπήσει Ευρώπη: «Δε θέλω να λέω μεγάλα λόγια γιατί και πέρσι είχαμε κάνει σπουδαίο ξεκίνημα αλλά τα πράγματα στη συνέχεια δεν εξελίχτηκαν καλά. Βήμα-βήμα να προχωράμε και αν είναι να έρθει κάτι καλύτερο ας έρθει».\nΓια την προσωπική του παρουσία στη Βέροια: «Όταν πάει καλά η ομάδα, συμπαρασύρει και τον παίκτη. Εγώ είμαι Βεροιώτης και χαίρομαι ακόμα περισσότερο όταν η ομάδα κερδίζει».\nΣΤΕΛΙΟΣ ΜΑΡΑΓΚΟΣ ,\nΤΑ ΛΑΘΗ ΤΟΥ ΑΡΗ ΣΤΟΙΧΙΣΑΝ ΚΑΙ Ο ΠΑΝΑΙΤΩΛΙΚΟΣ ΑΛΩΣΕ ΤΟ ΒΙΚΕΛΙΔΗΣ (VIDS)\nΠΑΟΚ: ΕΚΤΟΣ ΓΙΑ ΤΡΕΙΣ ΕΒΔΟΜΑΔΕΣ Ο ΒΙΕΙΡΙΝΙΑ ΚΑΙ ΓΙΑ 10 ΜΕΡΕΣ Ο ΠΕΛΚΑΣ\nΤΕΤΑΡΤΗ ΣΥΝΕΧΟΜΕΝΗ ΗΤΤΑ ΓΙΑ ΤΟΝ ΑΡΗ, ΑΠΟΔΟΚΙΜΑΣΙΕΣ ΑΠΟ ΤΟΥΣ ΟΠΑΔΟΥΣ\nΟΙ BETARADES ΠΡΟΤΕΙΝΟΥΝ: ΜΠΟΡΕΙ ΤΟΝ «ΑΣΟ» Η ΣΤΟΥΤΓΑΡΔΗ! (VID)\nΜΑΡΑΓΚΟΣ: ΠΟΤΕ ΔΕΥΤΕΡΟΣ Ο ΑΡΗΣ, ΜΟΝΟ ΠΡΩΤΗ ΘΕΣΗ (VIDEO)\nΜΑΡΑΓΚΟΣ: Ο ΑΡΗΣ ΘΑ ΤΕΡΜΑΤΙΣΕΙ ΠΡΩΤΟΣ ΑΣΥΖΗΤΗΤΙ (VIDEO)\nΑΡΗΣ: ΠΡΟΛΗΠΤΙΚΑ ΕΚΤΟΣ ΛΟΓΩ ΙΩΣΗΣ Ο ΣΤΕΛΙΟΣ ΜΑΡΑΓΚΟΣ\nΜΑΡΑΓΚΟΣ: ΟΝΕΙΡΟ ΓΙΑ ΜΕΝΑ Ο ΑΡΗΣ, ΦΟΡΟΥΣΑ ΤΗ ΦΑΝΕΛΑ ΤΟΥ ΣΤΗΝ ΚΕΡΚΙΔΑ


Ασημένια επιπλατινωμένα σκουλαρίκια Μονόπετρα - OreaVita\nΚωδικός προϊόντος: 008431 Κατηγορίες: Γυναίκα, Κοσμήματα, Σκουλαρίκια\nΓυναικεία ασημένια 925 ρόζ επιχρυσωμένα καρφωτά σκουλαρίκια Μονόπετρα. Το κομψό σχέδιο σχηματίζουν περιμμετρικά καρφωμένα ζιργκόν που αναδεικνύουν το στρογγυλό κέντρο. Ενω οι μαύρες πέτρες προσδίδουν μοντέρνα αντίθεση και chic στύλ σε κάθε εμφάνιση. Ενα κλασσικό ζευγάρι με στυλιστική αξία που αξίζει μια θέση στην κοσμηματοθήκη σας. Το αγαπημένο κόσμημα με διαχρονικό συμβολισμό σε πολυτελής έκδοση με προσιτή τιμή. Μια εξαιρετική επιλογή και για ενα προσωπικό δώρο Αγάπης που θα δημιουργήσει παντοτινές αναμνήσεις.\nΔώστε πρώτος μία αξιολόγηση “Ασημένια επιπλατινωμένα σκουλαρίκια Μονόπετρα” Ακύρωση απάντησης\nΧρυσό 14k κολιέ Αλυσίδα Κρίκοι\nΑσημένιο ροζ επιχρυσωμένο δαχτυλίδι Δαντ...


Αναβλήθηκε το ένα, περιμένει για το άλλο ο ΑΠΟΕΛ\nΤετ, 16/12/2020 - 16:30\nΜε ικανοποίηση είδαν στον ΑΠΟΕΛ να γίνεται αποδεκτό το αίτημα τους για αναβολή της αναμέτρησης με την ΑΕΛ την ερχόμενη Τετάρτη (23/12) για την εμβόλιμη 16η αγωνιστική. Ουσιαστικά η απόφαση ήταν ομόφωνη από όλες τις ομάδες πλην της Ομόνοιας, σύμφωνα πάντα με την επίσημη ενημέρωση του ΑΠΟΕΛ.\nΕυχαριστίες ΑΠΟΕΛ με νέες... μπηχτές στην Ομόνοια\nΠέραν, όμως της αναμέτρησης με την ΑΕΛ για τον ΑΠΟΕΛ μέσα στο 2020 υπάρχει και η αναμέτρηση με την Καρμιώτισσα στις 28 Δεκεμβρίου. Η αναμέτρηση με την ομάδα των Πολεμιδίων αρχικά θα γινόταν την περασμένη Παρασκευή για τη 14η αγωνιστική όμως αναβλήθηκε για τις 28 του μήνα λόγω των κρουσμάτων στην ομάδα της Λευκωσίας.\nΗ τύχη της εν λόγω αναμέτρησης προς το παρόν είναι άγνωστη χωρίς όμως να συγκεντρώνει πολλές πιθανότητες να πραγματοποιηθεί την ημερομηνία που ορίστηκε. Θυμίζουμε πως για τον ΑΠΟΕΛ αναβλήθηκαν έως τώρα λόγω των κρουσμάτων κορωνοϊού οι αναμετρήσεις με ΑΕΚ για τη 15η αγωνιστική και ΑΕΛ με τη 16η αγωνιστική. Ενώ, υπό κανονικές συνθήκες σήμερα (16/12) ο ΑΠΟΕΛ θα αγωνιζόταν κόντρα στον Απόλλωνα για το κύπελλο.\nΣαφώς και υπάρχει προβληματισμός στον Αρχάγγελο για το βεβαρημένο πρόγραμμα που θα υπάρξει στο 2021 όμως δεν υπάρχει άλλη λύση για την ομάδα της Λευκωσίας.\nΟμόφωνη απόφαση για αναβολή του ΑΕΛ - ΑΠΟΕΛ\n«Πυρά» Παπασταύρου σε Παπαχαραλάμπους και έκκληση με υπονοούμενα στον ΠτΔ\nΑνάρτηση στα μέσα κοινωνικής δικτύωσης από τον πρόεδρο της Ομόνοιας\n16/12/2020 - 16:06\nΕπέστρεψε και… τυπικά στη Μπαρσελόνα ο Τσάβι\nΟ θρύλος των «μπλαουγκράνα» επιστρέφει σπίτι και θα είναι ο νέος προπονητής της ομάδας\n06/11/2021 - 08:50\nΠρος 11-12 Σεπτεμβρίου η σέντρα του νέου πρωταθλήματος\nΣτον «αέρα» για το πότε θα ξεκινήσει το ελληνικό πρωτάθλημα\nΟ κύβος ερρίφθη κι επίσημα από την Ποδοσφαιρική Ομοσπονδία της Αγγλίας και την UEFA


Τα 30 καλύτερα ξενοδοχεία για Νήσος Νόρφολκ - Δωρεάν ακύρωση, τιμές για το 2021 και κριτικές κορυφαίων ξενοδοχείων για Νήσος Νόρφολκ, Νήσος Νόρφοκ\nΒρείτε ξενοδοχεία για Νήσος Νόρφολκ, Νήσος Νόρφοκ\nΤα 11 καλύτερα ξενοδοχεία στον προορισμό Νήσος Νόρφολκ\nΜπερντ Πάιν,Νήσος Νόρφολκ - Προβολή στον χάρτη\n"The manager Tess was very helpful and super nice."\n"I initially booked a room and was upgraded into a cabin by the manager Glen, who goes out of his way to assist you."\nΚασκέιντ,Νήσος Νόρφολκ - Προβολή στον χάρτη\n"Loads of space and a very helpful caretaker."\n"Great location facilities clean and comfortable"\nΠροβολή 53 ξενοδοχείων για Νήσος Νόρφολκ\nΧρήσιμα στοιχεία για τον προορισμό Νήσος Νόρφολκ, Νήσος Νόρφοκ\nΔημοφιλές ξενοδοχείο Seaview Norfolk Island\nΔημοφιλής περιοχή Μπερντ Πάιν\nΔιανυκτέρευση από 81 €\nΑεροδρόμιο Αεροδρόμιο Νήσου Νόρφολκ\nΑνακαλύψτε τις γειτονιές του προορισμού Νήσος Νόρφολκ\nΤα καλύτερα ξενοδοχεία με πρωινό για Νήσος Νόρφολκ\nI initially booked a room and was upgraded into a cabin by the manager Glen, who goes out of his way\nGreat location facilities clean and comfortable\nΠοια είναι η μέση τιμή των ξενοδοχείων στον προορισμό Νήσος Νόρφολκ;\nΗ μέση τιμή ενός ξενοδοχείου 3 αστέρων στον προορισμό Νήσος Νόρφολκ είναι 142 EUR. Η μέση τιμή ενός ξενοδοχείου 4 αστέρων στον προορισμό Νήσος Νόρφολκ είναι 129 EUR.\nΠοια είναι η μέση τιμή των ξενοδοχείων στον προορισμό Νήσος Νόρφολκ αυτό το σαββατοκύριακο;\nΑυτό το σαββατοκύριακο η μέση τιμή ενός ξενοδοχείου 3 αστέρων στον προορισμό Νήσος Νόρφολκ είναι 160 EUR. Αυτό το σαββατοκύριακο η μέση τιμή ενός ξενοδοχείου 4 αστέρων στον προορισμό Νήσος Νόρφολκ είναι 118 EUR.\nΠοια είναι απόψε η μέση τιμή των ξενοδοχείων στον προορισμό Νήσος Νόρφολκ;\nΑπόψε, η μέση τιμή ενός ξενοδοχείου 3 αστέρων στον προορισμό Νήσος Νόρφολκ είναι 148 EUR. Απόψε, η μέση τιμή ενός ξενοδοχείου 4 αστέρων στον προορισμό Νήσος Νόρφολκ είναι 139 EUR.\nΠοια είναι τα καλύτερα ξενοδοχεία στον προορισμό Νήσος Νόρφολκ, κοντά σε Αεροδρόμιο Νήσου Νόρφολκ;\nΕπαληθευμένοι ταξιδιώτες που έμειναν στον προορισμό Νήσος Νόρφολκ, κοντά στο ορόσημο Αεροδρόμιο Νήσου Νόρφολκ, έκαναν κορυφαίες κριτικές για τα εξής ξενοδοχεία: Seaview Norfolk Island, Fletcher Christian Holiday Hotel και Governors Lodge Resort Hotel.\nΠοια είναι τα δημοφιλέστερα ξενοδοχεία στον προορισμό Νήσος Νόρφολκ;\nΤα εξής ξενοδοχεία είναι δημοφιλή στον προορισμό Νήσος Νόρφολκ: Seaview Norfolk Island, Governors Lodge Resort Hotel και Callam Court Ocean View Apartments.\nΠοια είναι τα καλύτερα ξενοδοχεία για ζευγάρια στον προορισμό Νήσος Νόρφολκ;\nΤα ζευγάρια που έμειναν στον προορισμό Νήσος Νόρφολκ έδωσαν υψηλή βαθμολογία στα εξής ξενοδοχεία: Seaview Norfolk Island, Callam Court Ocean View Apartments και Hideaway Retreat και Hideaway Retreat και Hideaway Retreat.\nΠοια είναι τα καλύτερα ξενοδοχεία για οικογένειες στον προορισμό Νήσος Νόρφολκ;\nΟι οικογένειες που έμειναν στον προορισμό Νήσος Νόρφολκ προτείνουν τα εξής ξενοδοχεία: Hideaway Retreat και Hideaway Retreat και Hideaway Retreat.\nΠοια είναι η καλύτερη γειτονιά για διαμονή στον προορισμό Νήσος Νόρφολκ;\nΜερικές δημοφιλείς γειτονιές για διαμονή στον προορισμό Νήσος Νόρφολκ είναι οι εξής: Μπερντ Πάιν.\nΞενοδοχεία για οικογένειες για Νήσος Νόρφολκ\nΞενοδοχεία με μεταφορά από/προς το αεροδρόμιο για Νήσος Νόρφολκ\nΞενοδοχεία με χώρο στάθμευσης για Νήσος Νόρφολκ\nΞενοδοχεία κοντά σε γήπεδο γκολφ για Νήσος Νόρφολκ\nΞενοδοχεία με δωρεάν πάρκινγκ για Νήσος Νόρφολκ\nΞενοδοχεία με μπάρμπεκιου για Νήσος Νόρφολκ\nΞενοδοχεία με ενοικιάσεις αυτοκινήτων για Νήσος Νόρφολκ\nΔιαμερίσματα για Νήσος Νόρφολκ\nΞενοδοχεία με μπαρ για Νήσος Νόρφολκ\nΞενοδοχεία με κουζίνα στο δωμάτιο για Νήσος Νόρφολκ\nΔωμάτια με μπαλκόνι για Νήσος Νόρφολκ\nΞενοδοχεία με χώρο καπνιζόντων για Νήσος Νόρφολκ\nΞενοδοχεία κοντά σε περιοχές ψαρέματος για Νήσος Νόρφολκ\nΞενοδοχεία με πισίνα για Νήσος Νόρφολκ\nΔιαμερίσματα με πρόσθετες παροχές για Νήσος Νόρφολκ\nΞενοδοχεία με επιχειρηματικές εγκαταστάσεις για Νήσος Νόρφολκ\nΆκαπνα ξενοδοχεία για Νήσος Νόρφολκ\nΞενοδοχεία με τζακούζι για Νήσος Νόρφολκ\nΞενοδοχεία με ενοικιάσεις ποδηλάτων για Νήσος Νόρφολκ\nΞενοδοχεία με σπα για Νήσος Νόρφολκ\nΠολυτελή ξενοδοχεία για Νήσος Νόρφολκ\nΒίλες για Νήσος Νόρφολκ\nΞενοδοχεία 5 αστέρων για Νήσος Νόρφολκ\nΞενοδοχεία με 24ωρη ρεσεψιόν για Νήσος Νόρφολκ\nΞενοδοχεία με πρωινό στην τιμή για Νήσος Νόρφολκ\nΘέρετρα για Νήσος Νόρφολκ\nΞενοδοχεία με εσωτερική πισίνα για Νήσος Νόρφολκ\nΆλλοι δημοφιλείς προορισμοί για Νήσος Νόρφοκ\nΠερισσότερες πληροφορίες για Νήσος Νόρφολκ\nΗ Agoda.com διαθέτει επιλογές καταλυμάτων απ'όλη την πόλη. Από τα κορυφαία και διεθνή ξενοδοχεία-αλυσίδες μέχρι οικογενειακούς ξενώνες, όλες οι απαιτήσεις των ταξιδιωτών ικανοποιούνται. Σας παρέχουμε μια μεγάλη ποικιλία ξενοδοχείων για να σας βοηθήσουμε να βρείτε το καλύτερο μέρος στη Νήσος Νόρφολκ. Οι επισκέπτες εύκολα συνδέουν τα Αεροδρόμιο Νήσου Νόρφολκ με τη Νήσος Νόρφολκ. Η πόλη εξυπηρετείται από 1 αεροδρόμια που σημαίνει ότι είναι προσβάσιμη από σχεδόν όλες τις σημαντικές πόλεις του κόσμου. Αν επιθυμείτε να προσευχηθείτε ή να μελετήσετε την καταπληκτική αρχιτεκτονική, 1 τόποι λατρείας σας περιμένουν. Η Agoda.com παρέχει επαγγελματικές κριτικές και βαθμολογήσεις στα ξενοδοχεία της Νήσος Νόρφολκ έτσι ώστε να απολαύσετε την διαμονή σας.\nΝήσος Νόρφοκ Ξενοδοχεία\nΠεριφέρεια Νήσου Νόρφολκ Ξενοδοχεία\nΠράγματα που μπορείτε να κάνετε στον προορισμό Νήσος Νόρφολκ\nΒρείτε περισσότερα καταλύματα για Νήσος Νόρφολκ\nΔημοφιλή ξενοδοχεία για Νήσος Νόρφολκ


Ο Ελληνικός λαός, ωρίμασε επί τέλους! – Κανένα ζόρι\nΟ Ελληνικός λαός, ωρίμασε επί τέλους!\nΟι επίδοξοι κοσμοκράτορες έστω κι αν νομίζουν πως γνωρίζουν την ψυχολογία του Έλληνα, θα απογοητευτούν. Γιατί Έλληνες δεν είναι τα υπάκουα πιόνια, που τους υπηρετούν, αναμένοντας την ανταμοιβή της προδοσίας τους. Έλληνες είναι ο Ελληνικός λαός, που θα υποτάξουν μόνο στο όνειρό τους.\nΟ φοβερός Ελληνικός λαός απέδειξε στα Συλλαλητήρια, στις Πρέσπες, στον Έβρο, στα νησιά, πως έχει ισχυρό Εθνικό φρόνημα και είναι ώριμος επιτέλους για να υπερασπιστεί με αυτοθυσία την πατρίδα του. Αυτόν τον πολιτισμένο λαό τρέμουν οι βάρβαροι νεοταξίτες, που προσκυνούν φανερά τον πατέρα τους τον διάβολο, καλώντας τον να βασιλέψει στον Πλανήτη.\nΤρομοκρατούν τον Ελληνικό λαό με τα υπερόπλα τους, γιατί η υποταγή του στην Δικτατορία τους θα παρασύρει κι άλλους λαούς. Ο απώτερος σκοπός τους είναι η διάλυση των Εθνών με δολοφονία των πληθυσμών τους, για να μείνουν μόνο 500 εκατομμύρια άνθρωποι για δούλοι τους. Η εξαφάνιση του Έθνους μας θα είναι σατανική νίκη τους στην Ανθρώπινη Φυλή.\nΑυτό το Έθνος όμως είναι αξιόμαχο, αφού νίκησε πάνοπλους εχθρούς, χωρίς ποτέ να προδώσει τις Αξίες του. Ποτέ δεν έχασε το θάρρος του, την Αξιοπρέπειά του και την πίστη του στην Πατρίδα. Ακόμα κι αν οι σατανάδες διαλύσουν την χώρα, οι επιζήσαντες Έλληνες θα καταφέρουν να την αναστήσουν από την τέφρα. Γιατί έχει αιώνιες ρίζες και μέλλον στο Σύμπαν.\nΕνώ οι διεστραμμένοι καμπαλιστές δεν έχουν πατρίδα. Είναι συνονθύλευμα μεταλλαγμένων αποβλήτων, που φθονούν τους ανθρώπους και επιδιώκουν να μεταλλάξουν το D.N.A. τους, για να τους καταστήσουν ανεγκέφαλα δουλικά. Αυτό δεν θα συμβεί ποτέ στην Ελληνική Φυλή, γιατί έχει βαθιά ριζωμένες μέσα στην ψυχή της τις Αρετές και την Φιλοσοφία των προγόνων της, που είναι συνδεδεμένες και άρρηκτα με το Ελληνικό αίμα.\nΑπό τον ατρόμητο Ελληνικό λαό που δεν προσκυνά άλλους θεούς και δυνάστες, θα πάρουν μάθημα Ελευθερίας και θα γίνει ο αιώνιος δήμιός τους. Θα τους ξεριζώσει από τον πλανήτη και θα τους στείλει να αιωρούνται αιώνια στο χάος… αναζητώντας απελπισμένα καταφύγιο. Γιατί η γη είναι δώρο του Θεού στην Ανθρώπινη Φυλή και είναι ο παράδεισος των ΑΝΘΡΩΠΩΝ.\nΠροηγούμενο Προηγούμενο άρθρο: Η πρώτη διάγνωση της «Κλιματικής Αλλαγής» είναι εδώ. Δεν θα είναι η τελευταία.\nΕπόμενη Επόμενο άρθρο: Τα χρόνια πέρασαν, η μούντζα έμεινε…